cyanic-selkie/wikianc huggingface dataset:
ৰমন্যাসবাদ
ৰমন্যাসবাদ (Romanticism) বুলিলে এক শৈল্পিক, সাহিত্যিক, সাংগীতিক আৰু বৌদ্ধিক আন্দোলনক বুজা যায় যি অষ্টাদশ শতিকাৰ শেষৰ ফালে ইউৰোপত উদ্ভৱ হৈছিল। ইংৰাজী ভাষাৰ ৰোমাঞ্চ শব্দটো মূলতঃ ফৰাচী ভাষাৰ পৰা আহিছে। প্ৰাচীন ফৰাচী ভাষাত romans আৰু romanz এই দুটা ৰূপত ব্যৱহৃত শব্দটোৰ পৰা আহিছে। এই ফৰাচী শব্দটো মধ্যযুগীয় ইংৰাজী ভাষাত romauns আৰু romaunce ৰূপে প্ৰবেশ কৰে। তেতিয়া অৰ্থ আছিল – ‘something composed in French, tale in verse’। ৰোমাঞ্চৰ উৎপত্তি স্থান সম্পৰ্কে ইউৰোপীয় পণ্ডিতসকলৰ দ্বিমত আছে। কোনোৱে ইয়াক কেৱল European form বুলি উল্লেখ কৰাৰ পৰিৱৰ্তে কিছুসংখ্যকে ইয়াৰ উৎপত্তি স্থল Western Europe বুলি কৈছে। ৰোমাঞ্চসমূহ বিষয়বস্তুতকৈ বিশেষ বৰ্ণনাশৈলীৰ উদ্ভাৱনৰ বাবে বেছি তাৎপৰ্যপূৰ্ণ বুলি চিহ্নিত কৰিব পাৰি। বীৰত্বপূৰ্ণ কাৰ্যকলাপ, দুঃসাহসিক আৰু বিপদ সংকুল অভিযান, ৰোমাণ্টিক প্ৰেম ইত্যাদিসমূহেই ৰোমাঞ্চৰ প্ৰধান বিষয়বস্তু আছিল বুলি জনা যায়।
এই ‘ৰোমাঞ্চ’ শব্দটোও আহিল ‘ৰোমানা’ শব্দটোৰ পৰা। ৰোম দেশৰ ভাষাৰ পৰা অৰ্থাৎ লেটিনৰ পৰা অনূদিত কাহিনীক কোৱা হৈছিল ৰোমানা। ৰোমানৰ পৰা ৰোমাঞ্চ আৰু ৰোমাঞ্চৰ পৰা ৰোমাণ্টিক শব্দৰ উৎপত্তি হ’ল। সাহিত্য-সমালোচনাৰ ক্ষেত্ৰত ‘ৰোমাণ্টিক’ শব্দটো সৰ্বপ্ৰথমে ব্যৱহাৰ কৰিছিল জাৰ্মান দাৰ্শনিক সমালোচক শিগেলে। তেওঁ ‘ৰোমাণ্টিক’ পদটো ‘ক্লাছিক’ পদৰ বিপৰীতধৰ্মী বুলি উল্লেখ কৰিছিল আৰু তাৰ পাছৰ পৰাই ইংলণ্ড আৰু ফ্ৰান্সত তেনে অৰ্থতে এই পদটো সণ্ঢালনিকৈ ব্যৱহাৰ হ’বলৈ ধৰে।
ৰমন্যাসবাদ সংজ্ঞা
ৰমন্যাসবাদ কেইটামান সংজ্ঞাই ৰমন্যাসবাদৰ বিশেষত্বসমূহক অধিক স্পষ্ট কৰি তুলিব। তেনেধৰণৰ কেইটামান সংজ্ঞা হ'ল:
ৰমন্যাসবাদৰ বিশেষত্ব
ৰমন্যাসবাদৰ কিছুমান বিশেষত্ব আছে। সেইসমূহ নিৰ্ণয় কৰিব পৰা যায় এনেদৰে:
সহায়ক গ্ৰন্থপঞ্জী
শ্ৰেণী:কলা আন্দোলন শ্ৰেণী:ৰমন্যাসবাদ
ৰাম গগৈ
জন্ম আৰু পাৰিবাৰিক জীৱন
১৯৩২ চনৰ জুন মাহৰ ২০ তাৰিখে ডিব্ৰুগড় জিলাৰ টিংখাঙৰ ২নং ঘূৰণীয়া গাঁৱত ৰাম গগৈৰ জন্ম হয়। তেওঁৰ পিতৃৰ নাম আছিল লোকনাথ গগৈ আৰু মাতৃ‍ৰ নাম আছিল ৰহিলা গ‍গৈ। লোকনাথ গ‍গৈ চাহ বাগিছাৰ কেৰাণী আছিল। লোকনাথ গগৈৰ ন জন সতি সন্ততিৰ ভিতৰত ৰাম গ‍গৈ পঞ্চমজন আছিল।
শৈক্ষিক জীৱন
ৰাম গ‍গৈয়ে তিনিআলি চাহ বাগিছা প্ৰাথমিক বিদ্যালয়ত শিক্ষাজীৱনৰ পাতনি মেলে। তাৰ পিছত টিংখাং হাইস্কুলত অষ্টম শ্ৰেণীলৈকে পঢ়ি ১৯৫০ চনত খোৱাং হাইস্কুলৰ পৰা প্ৰৱেশিকা পৰীক্ষাত উত্তীৰ্ণ হয়। ইয়াৰ পিছত গুৱাহাটীৰ কটন কলেজৰ পৰা ১৯৫৪ চনত স্নাতক ডিগ্ৰী লাভ কৰে।
চাকৰি কাল
স্নাতক ডিগ্ৰী লাভ কৰাৰ পাছত নাহৰকটীয়া, চাচনী, টিংখং অঞ্চলৰ কেইবাখনো বিদ্যালয়ত অস্থায়ীভাৱে শিক্ষ‍কতা কৰিছিল। পাছত চাচনীৰ গেথু পথাৰ মধ্য ইংৰাজী বিদ্যালয়ত সহকাৰী শিক্ষ‍ক হিচাপে চাকৰি কৰি ১৯‍৯২ চনত অৱসৰ গ্ৰ‍হণ কৰে।
ব্যক্তিগত জীৱন
১৯৫৬ চনত ৰাম গ‍গৈয়ে নিৰলা চাংমাইৰ সৈতে বিবাহ পাশত আবদ্ধ হয়। তেওঁলোকৰ পাঁচজন পুত্ৰ আৰু সাতগৰাকী কন্যাসন্তান আছিল।
সাহিত্যিক জীৱন
টিংখাং হাইস্কুলত সপ্তম শ্ৰেণীত পঢ়ি থাকোঁতেই বিদ্যালয়ৰ হাতেলিখা আলোচনী ‘প্ৰণতি’ত তেওঁৰ কাব্য প্ৰতিভাৰ বীজ অংকুৰিত হয়। তাতে তেওঁৰ কেইবাটাও কবিতা প্ৰকাশ পায়। ১৯৫২ চনত বীৰেন্দ্ৰ কুমাৰ ভট্টাচাৰ্য সম্পাদিত ‘ৰামধেনু’ৰ পাত‍তেই মাটিৰ স্বপ্ন, হে পৃথিৱী অন্তৰতমা,পথাৰ, এটম বোমা আদি কবিতাৰে ৰাম গ‍গৈয়ে আত্মপ্ৰতিষ্ঠা লাভ কৰে। ১৯৬২ চনত ড॰ বীৰেন্দ্ৰকুমাৰ ভট্টাচাৰ্যৰ সম্পাদনাত প্ৰকাশ পোৱা ‘সাদিনীয়া নৱযুগ’ আলোচনীত তেওঁৰ ভালেকেইটা বলিষ্ঠ কবিতা প্ৰকাশিত হয়।
১৯‍৯২ চনত অসম চৰকাৰ‍ৰ পৰা ৰাম গ‍গৈয়ে সাহিত্যিক পেঞ্চন লাভ কৰে।
ৰাজনৈতিক জীৱন
ৰাজনৈতিক আৰু সামাজিক জীৱনত ৰাম গ‍গৈয়ে মাৰ্ক্সবাদী ধ্যান-ধাৰণাৰে সংগঠকৰ ভূমিকা পালন কৰিছিল। ১৯৬২ চনত নাহৰকটীয়াৰ জয়পুৰ বিধানসভা সমষ্টিৰ পৰা নিৰ্দলীয় প্ৰাৰ্থীৰূপে প্ৰতিদ্বন্দ্বিতা কৰিছিল যদিও তেওঁ পৰাজয়বৰণ কৰিবলগীয়া হয়। ১৯৬‍৬-৬৭ চনত ভাৰতীয় বিপ্লৱী কমিউনিষ্ট দলৰ ৰাজ্যিক পৰ্যায়ৰ সদস্য হৈ উক্ত দলৰ মুখপত্ৰ ‘সমাজতন্ত্ৰ’ নামৰ কাকত সম্পাদনা কৰে।
বিষয়বাব
কবিতা আবৃতিকাৰ হিচাপে তেওঁৰ কণ্ঠ অতি সুৰীয়া আছিল।
মৃত্যু
কৰ্কট ৰোগত আক্ৰান্ত হৈ ১৯‍৯৪ চনৰ ৯ ছেপ্টেম্বৰ তাৰিখে ৰাম গ‍গৈয়ে নশ্বৰ দেহ ত্যাগ কৰে।
জীৱন দৰ্শন
ৰাম গ‍গৈ প্ৰকৃত‍তে এগৰাকী প্ৰগতিশীল সমাজ সচেতন ব্যক্তি। তেওঁ কবিতাৰে মেহনতী জনগণক বিপ্লৱৰ বাট‍ত মুক্তিত সপোন দেখুৱাইছে। কাৰণ পুঁজিপতি, শোষক গোষ্ঠীয়ে শ্ৰমজীৱী জনগণৰ বাক্ স্বাধীনতা কাঢ়ি লৈ যোৱা আৰ্তস্বৰৰ বীভৎস বেদনা কবিয়ে কাণপাতি শুনিছে। শ্ৰমৰ মৰ্যাদা দিব নোখোজা শোষক শ্ৰেণীৰ বিলাসবহুল জীৱন যাপনৰ স্বপ্ন ধূলিসা‍ৎ কৰিবলৈ তীৰ্যক, বিদ্ৰূপ আৰু ব্যংগাত্মক বহু কবিতা লিখিছে। তেওঁৰ কবিতাত আছে মাটি আৰু মানুহৰ প্ৰতি গভীৰ ভালপোৱা, প্ৰকৃতিপ্ৰেম, মানৱ জীৱনৰ সংঘাত আৰু নিৰ্যাতনৰ হুবহু চিত্ৰ। সেয়েহে ৰাইজৰ দুখ-যন্ত্ৰণা, মুখৰ মাত তেওঁৰ কলমৰ আগেৰে নিৰ্ভীকভাৱে ওলাই আহিছিল। ‘পথাৰ’ তেওঁৰ এটি অন্যতম জনপ্ৰিয় কবিতা। এই কবিতাটোৰ বাবে অসমৰ প্ৰথিতযশা সাহিত্যিক টিংখাঙৰ ড॰ মহেন্দ্ৰ বৰাই ৰাম গ‍গৈক ‘জনতাৰ কবি’ৰূপে স্ৱীকৃতি দিছিল। সকলোধৰণত বৈষম্য আঁতৰাই ১৯৮৭ চনত জন্মলাভ কৰা উত্তৰ পূৰ্বাঞ্চলৰ ভিতৰত প্ৰথমটো কবিতাৰ সংগঠন ‘সদৌ অসম কবি সন্মিলন'  ৰ একেখন পতাকাৰ তলত একেখন মঞ্চত অসমৰ কবিকুলক ঠিয় কৰাই ‘কবিতাই মাত মাতিব লাগিব’ বুলি কাব্যমঞ্চ গঠন কৰি থৈ গৈছে।
তথ্য সংগ্ৰহ
শ্ৰেণী:অসমীয়া কবি শ্ৰেণী:অসমীয়া ঔপন্যাসিক শ্ৰেণী:অসমীয়া গল্পকাৰ শ্ৰেণী:মৃত ব্যক্তি
ডিমিট্ৰি মুৰাটভ
ডিমিট্ৰি আন্দ্ৰেয়েভিচ মুৰাটভ (Dmitry Muratov, জন্ম: ৩০ অক্টোবৰ ১৯৬১) এগৰাকী ৰাছিয়ান সাংবাদিক আৰু ৰাছিয়াৰ বাতৰি কাকত নোভায়া গাজেটাৰ মুখ্য সম্পাদক। গণতন্ত্ৰ আৰু স্থায়ী শান্তিৰ বাবে পূৰ্বচৰ্ত বুলি বিবেচিত মত প্ৰকাশৰ স্বাধীনতাক সুৰক্ষিত কৰাৰ ক্ষেত্ৰত তেওঁলোকৰ প্ৰচেষ্টাৰ বাবে ২০২১ বৰ্ষত সাংবাদিক মাৰিয়া ৰেচ্ছা আৰু তেওঁ যুটীয়াভাৱে শান্তিৰ ন'বেল বঁটা লাভ কৰে। মুৰাটভে ১৯৯৩ চনত আন কেইবাজনো সাংবাদিকৰ সৈতে গণতন্ত্ৰ পন্থী বাতৰি কাকত নোভায়া গাজেটাৰ প্ৰতিষ্ঠা কৰিছিল। তেওঁ ১৯৯৫ চনৰ পৰা ২০১৭ চনলৈ বাতৰি কাকতৰ মুখ্য সম্পাদক আছিল। পুনৰ ২০১৯ চনত তেওঁ এই পদ গ্ৰহণ কৰিছিল। বাতৰি কাকতখন চৰকাৰী দুৰ্নীতি আৰু মানৱ অধিকাৰ উলংঘনৰ দৰে সংবেদনশীল বিষয়ৰ ওপৰত প্ৰতিবেদন প্ৰস্তুত কৰাৰ বাবে জনাজাত। মুখ্য সম্পাদক হিচাপে তেওঁ পুটিন চৰকাৰৰ সমালোচনা কৰা আন্না পলিটকভস্কায়াৰ প্ৰবন্ধ প্ৰকাশ কৰিছিল। সাংবাদিক সুৰক্ষা সমিতিৰ মতে মুৰাটভে "বৰ্তমান ৰাছিয়াত ৰাষ্ট্ৰীয় প্ৰভাৱ থকা একমাত্ৰ গুৰুত্বপূৰ্ণ বাতৰি কাকত" সৃষ্টি কৰাত সহায় কৰিছিল। চেচনিয়া আৰু উত্তৰ ককেছাছৰ অশান্ত পৰিস্থিতিৰ বিষয়ে আলোকপাত কৰাত তেওঁৰ কাকত যথেষ্ট প্ৰভাৱশালী ভূমিকা পালন কৰিছে।
প্ৰাৰম্ভিক জীৱন আৰু শিক্ষা
১৯৬১ চনৰ ৩০ অক্টোবৰ তাৰিখে ৰাছিয়াৰ কুইবিশ্বেভত (বৰ্তমান চামাৰা) ডিমিট্ৰি মুৰাটভৰ জন্ম হৈছিল। তেওঁ পাঁচ বছৰ কুইবিশ্বেভ ষ্টেট ইউনিভাৰ্চিটিৰ ফিলোলজী অনুষদত পাঁচ বছৰ অধ্যয়ন কৰিছিল। ইয়াত অধ্যয়ন কৰি থাকোঁতে তেওঁ সাংবাদিকতাৰ প্ৰতি তেওঁৰ আগ্ৰহ আৱিষ্কাৰ কৰিছিল। কলেজত থাকোঁতে তেওঁ স্থানীয় বাতৰি কাকতৰ সৈতে যোগাযোগ কৰিছিল আৰু সাংবাদিকতাত আংশিক সময়ৰ বাবে চাকৰি কৰিছিল।
কুইবিশ্বেভ ষ্টেট ইউনিভাৰ্চিটিত শিক্ষা সমাপ্ত কৰি তেওঁ ১৯৮৩ চনৰ পৰা ১৯৮৫ চনলৈ ছোভিয়েট সেনাবাহিনীত সেৱা আগবঢ়াইছিল। মুৰাটভে সামৰিক বাহিনীত তেওঁৰ কাৰ্যকলাপৰ বিষয়ে উল্লেখ কৰি নিজকে সঁজুলি চৰ্টিঙৰ বাবে দায়বদ্ধ বিশেষজ্ঞ বুলি অভিহিত কৰিছিল।
কৰ্মজীৱন
১৯৮৭ চনত মুৰাটভে 'ভলজস্কি কমচমলেটছ' বাতৰি কাকতৰ সংবাদদাতা হিচাপে কৰ্মজীৱন আৰম্ভ কৰিছিল। তেওঁৰ উৰ্ধতন বিষয়াসকল ইমানেই প্ৰভাৱিত হৈছিল যে তেওঁৰ কৰ্মজীৱনৰ প্ৰথম বছৰৰ শেষৰ ফালে তেওঁক 'কমচোমোলস্কায়া প্ৰাৱদা'ৰ যুৱ বিভাগৰ মুৰব্বী হিচাপে নিযুক্তি দিয়া হয়। পিছলৈ তেওঁ এই বাতৰি প্ৰতিবেদনৰ সম্পাদকলৈ পদোন্নতি দিয়া হয়। মুৰাটভে ১৯৯২ চনত কমচোমোলস্কায়া প্ৰাৱদাৰ চাকৰি ত্যাগ কৰিছিল।
নোভায়া গাজেটা
১৯৯৩ চনত মুৰাটভ আৰু কমচোমোলস্কায়া প্ৰাৱদাৰ প্ৰায় ৫০ গৰাকীতকৈ বেছি আন সহকৰ্মীয়ে নোভায়া গাজেটা শীৰ্ষক তেওঁলোকৰ নিজা কাকত আৰম্ভ কৰে। তেওঁলোকৰ লক্ষ্য আছিল ৰাছিয়াৰ নাগৰিকসকলৰ বাবে "এক সৎ, স্বতন্ত্ৰ আৰু সামৰ্থৱান" কাকত হিচাপে পৰিগণিত হোৱা। বাতৰি কাকতখনে মূলতঃ মানৱ অধিকাৰৰ বিষয়, দুৰ্নীতি আৰু ক্ষমতাৰ অপব্যৱহাৰৰ গভীৰ অনুসন্ধান কৰাৰ বাবে জনাজাত। নোভায়া গাজেটাৰ নিউজৰুম দুটা কম্পিউটাৰ, দুটা কোঠা, এটা প্ৰিণ্টাৰ আৰু কৰ্মচাৰীসকলৰ বাবে কোনো দৰমহা নোহোৱাকৈ আৰম্ভ হৈছিল। প্ৰাক্তন ছোভিয়েট ৰাষ্ট্ৰপতি মিখাইল গৰ্বাচেভে কাকতখনৰ দৰমহা আৰু কম্পিউটাৰৰ বাবে পৰিশোধ কৰিবলৈ তেওঁৰ শান্তিৰ ন'বেল বঁটাৰ কিছু ধন উদাৰতাৰে দান কৰিছিল। মুৰাটভক নোভায়া গাজেটাৰ উপ প্ৰেছ সম্পাদক হিচাপে মনোনীত কৰা হৈছিল। ১৯৯৪ চনৰ ডিচেম্বৰ মাহৰ পৰা ১৯৯৫ চনৰ জানুৱাৰী মাহলৈ অনুষ্ঠিত প্ৰথম চেচেন যুদ্ধৰ যুদ্ধ ক্ষেত্ৰত মুৰাটভ সংবাদদাতা হিচাপে কৰ্মৰত আছিল।
১৯৯৫ চনত তেওঁ নোভায়া গাজেটাৰ সম্পাদকমণ্ডলীৰ মুৰব্বী পদত অধিষ্ঠিত হৈছিল আৰু ২০১৭ চনলৈকে তেওঁ এই পদত অধিষ্ঠিত আছিল। তাৰপিছত তেওঁ পুনৰ নিৰ্বাচনত অৱতীৰ্ণ নহ'ব বুলি কৈছিল। যদিও ২০১৯ চনত মুৰাটভে নিৰ্বাচনত অৱতীৰ্ণ হৈছিল আৰু নোভায়া গাজেটাৰ সম্পাদকমণ্ডলীৰ মুৰব্বী হিচাপে পুনৰ নিৰ্বাচিত হৈছিল। সাংবাদিক সুৰক্ষা সমিতিয়ে নোভায়া গাজেটাক "বৰ্তমান ৰাছিয়াত ৰাষ্ট্ৰীয় প্ৰভাৱ থকা একমাত্ৰ গুৰুত্বপূৰ্ণ সমালোচনামূলক বাতৰি কাকত" হিচাপে উল্লেখ কৰিছে। মুৰাটভে প্ৰায়ে মানৱ অধিকাৰ উলংঘন, উচ্চ পৰ্যায়ৰ চৰকাৰী দুৰ্নীতি আৰু ক্ষমতাৰ অপব্যৱহাৰকে ধৰি সংবেদনশীল বিষয়বোৰৰ ওপৰত প্ৰতিবেদন প্ৰস্তুত কৰে। তেওঁৰ ৰাজনৈতিক বিশ্বাস যেনে সংবাদ মাধ্যমৰ স্বাধীনতাক সমৰ্থন কৰাৰ বাবে তেওঁৰ সহ-সাংবাদিক আৰু চৰকাৰৰ সৈতে কেইবাটাও সংঘাতৰ সূত্ৰপাত হৈছে। নোভায়া গাজেটাৰ সম্পাদনা সমিতিৰ মুৰব্বী হিচাপে মুৰাটভৰ কাৰ্যকালত ইয়াৰ ছয়জন সাংবাদিক নিহত হৈছে। ২০০০ চনত মস্কোৰ এটা এপাৰ্টমেণ্ট ভৱনত ইগৰ ডমনিকভক হত্যা কৰা হয়। ২০০১ চনত চেচনীয়াত সংঘটিত গুলীচালনাত আহত হৈ ভিক্টৰ পপকভৰ মৃত্যু হয়। ২০০৩ চনত ৰাছিয়াৰ উচ্চ পদস্থ বিষয়াসকল জড়িত থকা দুৰ্নীতি কেলেংকাৰীৰ তদন্ত কৰি য়ুৰি শ্চেকোচিখিনৰ মৃত্যু হয়। চেচনিয়া আৰু উত্তৰ ককেছাছক সামৰি নিজৰ কেৰিয়াৰ অতিবাহিত কৰাৰ পিছত ২০০৬ চনত আন্না পলিটকভস্কায়াক তেওঁৰ এপাৰ্টমেণ্ট ব্লকত হত্যা কৰা হৈছিল। ২০০৯ চনত আনাস্তাছিয়া বাবুৰোভা আৰু নাটালিয়া এষ্টেমিৰোভা দুয়োকে গুলীয়াই হত্যা কৰা হয়।
মুৰাটভে ২০১৭ চনত কাকতখন চলোৱাৰ ক্লান্তিকৰ প্ৰকৃতিক কৃতিত্ব দি কাকতখনৰ পৰা পদত্যাগ কৰিছিল। মুৰাটভে ২০ বছৰতকৈও অধিক সময় বয়সৰ মুখ্য সম্পাদক হিচাপে অতিবাহিত কৰিছিল। কাকতখনৰ কৰ্মচাৰীসকলে তেওঁৰ উভতি অহাৰ বাবে ভোট দিয়াৰ পিছত তেওঁ ২০১৯ চনত পুনৰ তেওঁৰ পদবীলৈ ঘূৰি আহে। মুৰাটভ য়াব্লোকো ৰাজনৈতিক দলৰ সদস্য।
বঁটা আৰু সন্মান
মুৰাটভে সাংবাদিকতাৰ ক্ষেত্ৰখনলৈ তেওঁ আগবঢ়োৱা অৱদানৰ স্বীকৃতি স্বৰূপে বহুতো বঁটা আৰু সন্মান লাভ কৰিছে। বিপদৰ সন্মুখীন হৈ সংবাদ মাধ্যমৰ স্বাধীনতা ৰক্ষা কৰাৰ ক্ষেত্ৰত তেওঁৰ সাহসিকতাৰ বাবে তেওঁ ২০০৭ চনত সাংবাদিক সুৰক্ষা সমিতিৰ পৰা আন্তৰ্জাতিক প্ৰেছ স্বাধীনতা বঁটা লাভ কৰিছিল। ২০১০ চনৰ ২৯ জানুৱাৰীত সাংবাদিকৰ স্বাধীনতাৰ প্ৰতি থকা স্থিতিৰ বাবে ফ্ৰান্স চৰকাৰে তেওঁক ফ্ৰান্সৰ সৰ্বোচ্চ অসামৰিক সন্মান লিজিয়ন অফ অনাৰ অৰ্ডাৰ প্ৰদান কৰে। মুৰাটভে ২০১০ চনৰ মে মাহত নোভায়া গাজেটাৰ হৈ ফৰ ফ্ৰীদম বঁটা লাভ কৰিছিল। ২০১৬ চনত মুৰাটভে ৱৰ্ল্ড এছ'চিয়েশ্যন অৱ নিউজ পাব্লিচাৰ্ছৰ পৰা গোল্ডেন পেন অৱ ফ্ৰীডম বঁটা গ্ৰহণ কৰে।
'গণতন্ত্ৰ আৰু স্থায়ী শান্তিৰ বাবে পূৰ্বচৰ্ত বুলি বিবেচিত মত প্ৰকাশৰ স্বাধীনতাক সুৰক্ষিত কৰাৰ ক্ষেত্ৰত তেওঁলোকৰ প্ৰচেষ্টাৰ বাবে' ২০২১ বৰ্ষত সাংবাদিক মাৰিয়া ৰেচ্ছা আৰু ডিমিট্ৰি মুৰাটভে যুটীয়াভাৱে শান্তিৰ ন'বেল বঁটা লাভ কৰে।
বাহ্যিক সংযোগ
শ্ৰেণী:ৰাছিয়াৰ ব্যক্তি শ্ৰেণী:সাংবাদিক শ্ৰেণী:শান্তিৰ ন'বেল বঁটা বিজয়ী শ্ৰেণী:জীৱিত ব্যক্তি
মু'ঙ
মু'ঙ (আহোম ভাষা:𑜉𑜢𑜤𑜂𑜫 চীনা ভাষা:勐 ,থাই ভাষা : เมือง,লাও ভাষা: ເມືອງ,শান ভাষা: မိူင်း ,ইংৰাজী : Mueng) টাইসামাজিক প্ৰথা অনুসৰি টাইজনগোষ্ঠীৰে বসবাস কৰা অঞ্চল যি উত্তৰ-পূব ভাৰত আৰু দক্ষিণ চীন সংলগ্ন হৈ থাইলেণ্ড, লাওছ, বাৰ্মা, কম্বোডিয়া, উত্তৰ ভিয়েতনাম দেশলৈকে বিয়পি আছে। টাইসকলৰ পৰম্পৰাগত ৰাজ্য সমূহক মু'ঙ বুলি কোৱা হয়। অসমৰ নামো টাই আহোম ভাষাত মু'ঙ দন চ'ণ খাম (𑜉𑜢𑜤𑜂𑜫 𑜓𑜤𑜃𑜫 𑜏𑜤𑜃𑜫 𑜁𑜪) হয়।
উৎপত্তি
মু'ঙ সমূহ প্ৰাচীন ৰাজকীয় ভূমি আছিল যত একোজনকৈ চাওফাই শাসন কৰিছিল। ই সাধাৰণতে গড়ে আৱৰা হয় আৰু কেইবাখনো গাঁও লগ হৈ নিৰ্মিত কৰা হৈছিল।. থাইলেণ্ডত যথেষ্ট শক্তিশালী মু'ঙ  (সাধাৰণত চিয়াং, উইং, নাখোন বা ক্ৰুং নামে পৰিচিত - ব্যাংককেৰ সাথে ক্ৰুং থিপ মহা নাখোঁ নামে পৰিচিত) গঠিত হৈছিল। প্ৰাচীন চীনত শক্তিশালী মমু'ঙ  সমূহ ঠন ধৰি উঠিছিল যি সেইসময়ৰ শক্তিশালী চীনা মিঙ সাম্ৰাজ্যক আগুৰি আছিল। ১২৫৪ খ্ৰীষ্টাব্দত শান ৰাজ্য আৰু দাঁতিকাষৰীয়া এলেকা সমূহত বিস্তাৰিত ভাবে নতুন মু'ঙ সমূহ টাই সকলৰ প্ৰবজনৰ বাবে প্ৰতিষ্ঠা হৈছিল। মু'ঙ  সামাজিক প্ৰথা প্ৰাচীন চীনা সাম্ৰাজ্য মিং আৰু চিং-যুগৰ বুলি অনুমান কৰা হয়। উনৈছ শতিকাত থাইলেণ্ডৰ ৰাজবংশ আৰু বাৰ্মাৰ ঔপনিবেশিক আৰু পৰবৰ্তী সামৰিক শাসক সকলে মু'ঙ  প্ৰথাৰে ৰাজকাৰ্য চলাইছিল যাৰ ফলত এতিয়াও ঠাইসমূহত মু'ঙ  শব্দ ব্যৱহাৰ কৰা হয়। অসমৰ বুৰঞ্জীটো মু'ঙ ৰ যথেষ্ট মহত্ব আছে। আহোম ৰাজ্য বা মু'ঙ  ডোন চোন খাম এই মু'ঙ  সামাজিক প্ৰথাৰ দ্বাৰা পৰিচালিত আছিল। নামনি অসমক মু'ঙ -ক্লা বুলি কোৱা হৈছিল বুলি কিছু বিদ্বানে কয়।
বিভিন্ন দেশৰ মু'ঙ সমূহৰ নাম
দক্ষিণ-পশ্চিম টাইভাষা সমূহত মু'ঙ সমূহৰ নাম ৰখা হৈছিল।
লাওছ
লাওছ দেশক  মু'ঙ লাও  বুলিও কোৱা হয়।
থাইল্যান্ড
থাইলেণ্ডক  মু'ঙ থাই  বুলিও কোৱা হয়। নাখোঁ মু'ঙ
বুড়ি মু'ঙ
উৎস প্ৰসংগ
শ্ৰেণী:আহোম ৰাজ্য শ্ৰেণী:প্ৰাচীন বিশ্ব
ভিছা
ভিছা (Visa) বা প্ৰৱেশ পত্ৰ হৈছে এক চৰ্তসাপেক্ষ অনুমতি পত্ৰ যাক এখন দেশে কোনো বিদেশী নাগৰিকক সেইখন দেশত প্ৰৱেশ আৰু অৱস্থান কৰাৰ বাবে দিয়ে। ভিছা শব্দটো আহিছে লেটিন ভাষাৰ charta visa-ৰ পৰা, যাৰ অৰ্থ হৈছে "যিখন কাগজক চোৱা হৈছে"। ভিছাখনত সাধাৰণতে বিদেশীজনৰ দেশখনত থকাৰ সময়কাল, তেওঁ দেশেখনৰ ভিতৰৰ কোন কোন অঞ্চলত প্ৰৱেশ কৰিব পাৰে, প্ৰৱেশ কৰিব পৰা তাৰিখসমূহ, অনুমোদিত প্ৰৱেশৰ সংখ্যা আৰু তেওঁ দেশখনত কাম কৰাৰ অধিকাৰৰ সীমা আদি তথ্য অন্তৰ্ভুক্ত থাকে। ভিছা কোনো দেশ বা অঞ্চলত প্ৰৱেশেৰ অনুমতি বিচৰা অনুৰোধৰ সৈতেহে সংযুক্ত আৰু সেয়ে ভিছাখন অধিকাংশ দেশতেই বিদেশী প্ৰৱেশৰ আৰু অৱস্থানৰ বাবে প্ৰয়োজনীয় প্ৰকৃত আনুষ্ঠানিক অনুমতি পৰা পৃথক। ভিছাৰ ধাৰকজনে প্ৰত্যেকবাৰে প্ৰকৃত প্ৰৱেশৰ সময়ত অভিবাসন বিষয়াৰ অনুমতি সাপেক্ষেহে প্ৰৱেশ কৰিব পাৰে আৰু ইয়াক যিকোনো সময়তে বাতিল কৰাৰ অধিকাৰ দেশখনৰ থাকে। সাধাৰণতে ভিছাখন আবেদনকাৰীৰ পাৰপত্ৰ বা অন্য ভ্ৰমণ নথিত ষ্টিকাৰৰ আকাৰে লগাই দিয়া হয়।
ঐতিহাসিকভাবে, অভিবাসন বিষয়াসকলক সীমান্তত বিদেশীৰ আগমনৰ সময়ত প্ৰৱেশৰ অনুমতি বা প্ৰত্যাখ্যান কৰাৰ ক্ষমতা দিয়া হৈছিল। প্ৰৱেশৰ অনুমতি দিয়া হ'লে, বিষয়াজনে প্ৰয়োজন অনুসাৰে এখন ভিছা প্ৰদান কৰিছিল, যিটোক পাৰপত্ৰত মোহৰ মাৰি দিয়া হৈছিল। বৰ্তমানে, বিদেশ ভ্ৰমণৰ ইচ্ছুক ব্যক্তিয়ে প্ৰায়েই ভিছাখন আগতিয়াকৈ আবেদন কৰিব লাগে। এনে আবেদন দেশখনৰ দূতাবাসত, ডাকযোগে বা ইণ্টাৰনেটেৰ মাধ্যমেৰে কৰিব পাৰি। আধুনিক ভিছা পাৰপত্ৰত ষ্টিকাৰ বা মোহৰ হ'ব পাৰে বা এখন পৃথক নথি বা অনুমোদনৰ এক বৈদ্যুতিক ৰেকৰ্ডো হ'ব পাৰে। বৈদ্যুতিক ৰেকৰ্ডৰ ক্ষেত্ৰত আবেদনকাৰীয়ে সেইখন নিজে ছপা কৰি ল'ব লাগে আৰু প্ৰৱেশৰ সময়ত অভিবাসন বিষয়াক দেখুওৱাব লাগে। কিছু দেশত চুটি ভ্ৰমণৰ বাবে আগতিয়াকৈ ভিছাৰ আবেদন কৰাৰ প্ৰয়োজন নহয়।
আগমণৰ পূৰ্বেই আগতিয়াকৈ ভিছা আবেদন কৰিলে অনুমোদক দেশখনে আবেদনকাৰীৰ পৰিস্থিতি যেনে আৰ্থিক সুৰক্ষা, ভ্ৰমণৰ কাৰণ আৰু দেশখনলৈ পূৰ্বতে কৰা ভ্ৰমণ বিৱৰণ চালি-জাৰি চোৱাৰ সুযোগ পায়। প্ৰৱেশৰ সময়ত দৰ্শনাৰ্থীজনৰ সুৰক্ষা বা স্বাস্থ্য পৰীক্ষা লোৱা হ'ব পাৰে আৰু ইয়াত উৰ্ত্তীৰ্ণ হ'লেহে প্ৰৱেশৰ অনুমোদন দিয়া হ'ব পাৰে। কিছুমান দেশত ইয়াৰ নাগৰিকৰ লগতে বিদেশী ভ্ৰমণকাৰীসকলেও দেশখন এৰি যোৱাৰ অনুমতি দিয়া এখন "প্ৰস্থান ভিছা" আহৰণ কৰাৰ প্ৰয়োজন।
উল্লেখযোগ্য যে স্ভালবাৰ্ড সন্ধি অনুসৰি নৰৱেৰ বিশেষ প্ৰশাসনিক অঞ্চল স্ভালবাৰ্ড হৈছে এক সম্পূৰ্ণ ভিছা-মুক্ত অঞ্চল। কিছু দেশ যেনে শ্বেঙেন অঞ্চলৰ দেশসমূহৰ নাগৰিকসকলে সেই দেশসমূহত বিনা ভিছাৰে ভ্ৰমণ কৰিব পাৰে। বিশ্ব পৰ্যটন সংস্থাৰ তথ্য অনুসৰি পৰ্যটনৰ বাবে কৰা ভ্ৰমণৰ পূৰ্বে ভিছাৰ আবেদন কৰিব লগা পৰ্যটকৰ সংখ্যা ২০১৫ চনত সৰ্বনিম্ন হৈছেগৈ।
ভিছাৰ প্ৰকাৰ
সাধাৰণতে প্ৰত্যেকখন দেশে বিভিন্ন নামেৰে বিভিন্ন প্ৰকাৰৰ ভিছা প্ৰদান কৰে। সৰ্বসাধাৰণ বিভিন্ন ভিছাৰ প্ৰকাৰসমূহ হৈছে:
জাৰি কৰা পদ্ধতি অনুসৰি
সাধাৰণতে ভিছা আবেদন আৰু সংগ্ৰহ কনচুলেট, দুতাবাস বা অন্য কূটনৈতিক অভিযানৰ কাৰ্যালয়ৰ কৰা হয়।
ভাৰতীয় ভিছা
ভাৰত চৰকাৰে বিদেশী নাগৰিকৰ বাবে বিভিন্ন প্ৰকাৰৰ ভাৰতীয় ভিছা জাৰি কৰে। ভূটান আৰু নেপালৰ নাগৰিক ভাৰতৰ ভিছা-মুক্তভাৱে প্ৰৱেশ, বিচৰণ আৰু কাম-কাজ কৰিব পাৰে। মালদ্বীপৰ নাগৰিকে ৯০ দিনৰ বাবে ভাৰতত ভিছা-মুক্তভাৱে প্ৰৱেশ কৰিব পাৰে। জাপান, দক্ষিণ কোৰিয়া আৰু সংযুক্ত আৰৱ আমিৰাতৰ নাগৰিকে ভাৰতত আগমণৰ সময়ত ভিছা ল'ব পাৰে।
ভাৰতে প্ৰদান কৰা বিভিন্ন প্ৰকাৰৰ ভিছাসমূহ হৈছে:
বাহ্যিক সংযোগ
শ্ৰেণী:নথিপত্ৰ শ্ৰেণী:ভ্ৰমণ
ৰংখেৰ
ৰংখেৰ বা ৰংকেৰ অসমৰ অন্যতম জনগোষ্ঠী কাৰ্বিসকলৰ কৃষিৰ আৰম্ভণিতে পতা এক পৱিত্ৰ উছৱ। বছৰৰ কৃষিকৰ্ম আৰম্ভ কৰাৰ আগে আগে শস্যৰ আৰু গাঁৱৰ ৰাইজৰ মঙ্গল কামনা কৰি কাৰ্বিসকলে ৰংখেৰ উছৱ পালন কৰে। আচলতে ৰংখেৰ এক ধৰ্মীয় পূজা অনুষ্ঠান।
প্ৰকাৰ
কাৰ্বি জনগোষ্ঠীৰ লোক অসমৰ নানা ঠাইত সিঁচৰতি হৈ আছে। ৰংখেৰ উছৱ সকলো অঞ্চলতে একে নহয়। পাহাৰ ভৈয়াম আদি অঞ্চলভেদে ইয়াৰ কেইবাটাও প্ৰকাৰ আছে; যেনে- পিৰ্দা ৰংকেৰ, আজ’ ৰংকেৰ, ৱফং ৰংকেৰ আদি। এই পূজাবোৰত হেম্ফু, মুক্ৰা, ৰাচিনজা, থানক্ৰেহিনী আদি দেৱতাক পূজা কৰা হয়।
ৰীতি-নীতি
বেলেগ বেলেগ ৰংকেৰ উছৱ বেলেগ বেলেগ সময়ত পতা হয়। দিনৰ ভাগত এই পূজা হ’লে, তাক ’পিৰ্দাৰ ৰংকেৰ’ বোলা হয় আৰু ই এদিনীয়াকৈ পতা হয়। নিশাৰ ভাগত অনুষ্ঠিত হোৱা পূজাক ’অজ’ ৰংকেৰ’ বোলে আৰু একোটা অঞ্চলৰ ৰাইজে পাঁচ বছৰৰ মূৰে মূৰে মিলি সমজুৱাকৈ পতা এই উছৱক ’ৱফং ৰংকেৰ’ বোলা হয়। এই উৎসৱ দুদিনীয়াকৈ পালন কৰা হয়। ৱফং ৰংকেৰৰ দ্বিতীয় দিনা লক্ষ্মীদেৱীক উদ্দেশ্যি পূজা কৰা হয় আৰু সেইদিনা ৰাইজে পূজাৰ বাবে আগবঢ়োৱা ধান সকলোৰে মাজত ভগাই দিয়া হয়। খেতিয়কসকলে সেই ধান আন বীজৰ লগত মিহলাই খেতিত সিঁচিলে খেতিৰ উৎপাদন ভাল হয় বুলি বিশ্বাস কৰা হয়। লক্ষ্মীক উদ্দেশ্যি কৰা পূজাক ’লখি কেকুৰ’ বোলে। কাৰ্বি জনগোষ্ঠীৰ লোকসকলে সমাজ আৰু ব্যক্তিগত জীৱনৰ মঙ্গলৰ বাবে বিভিন্ন পূজা-পাতল কৰে যদিও এইবোৰ কোনো মন্দিৰ বা মঠত নকৰে। লোকালয়ৰ পৰা আঁতৰত বা গাঁৱৰ মুকলি ঠাইত এই পূজাসমূহ কৰা হয়। কেতিয়াবা মূৰ্তিও প্ৰতিষ্ঠা কৰা দেখা যায়। ৰংকেৰ কাৰ্বি জনগোষ্ঠীৰ ৰাইজে মিলি সমূহীয়াকৈ পালন কৰি অহা এক ধৰ্মীয় অনুষ্ঠান। প্ৰত্যেকখন কাৰ্বি গাঁৱত এই পূজা কৰাটো বাধ্যতামূলক হিচাপে পৰিগণিত হৈ আহিছে। ইয়াৰ প্ৰধান উদ্দেশ্য গাঁওবাসীৰ মঙ্গল কামনা কৰা। এই পূজাৰ বাবে প্ৰায় ১৯-২০ মিটাৰ বেদী নিৰ্মাণ কৰি পূজাৰ আয়োজন কৰা হয়। এই পূজাত দেৱতাক সন্তুষ্ট কৰিবলৈ বলি দিয়া হয়। ৰংকেৰ পূজাৰ প্ৰধান দায়িত্ব থাকে চাৰ্থে(গাঁওবুঢ়া) আৰু ছাপং(পুৰোহিত)ৰ ওপৰত। বাকী দেউৰী আৰু সাধাৰণ ৰাইজে সকলো কামতে সহযোগ কৰে। এই পূজাত বলি দিবলৈ প্ৰতিঘৰে কুকুৰা আগবঢ়ায়। হৰলাং বা লাউপানী আন আন উৎসৱৰ দৰে ৰংকেৰ উছৱৰো অন্যতম লাগতিয়াল দ্ৰব্য। অতীজতে ৰংকেৰ পূজা উপলক্ষে নৰবলি দিয়া হৈছিল। আজিকালি এই প্ৰথা বন্ধ হৈছে। ৰংকেৰ পূজাত ছাগলী আৰু কুকুৰাই প্ৰধানকৈ বলি দিয়া হয়। এই পূজাত দিয়া বলিৰ মাংস ৰান্ধি হৰলাং(স্থানীয় মদ) আৰু ভাতৰ লগত পূজাৰ শেষত খোৱা হয়। মহিলাসকলে এই পূজাত অংশ গ্ৰহণ কৰিব নোৱাৰে। আজিকলি এই পূজা সৰ্বজনীন হিচাপে পালন কৰা হয়। অৱশ্যে নাৰী আৰু পুৰুষৰ পূজাত সমাৱেশ হোৱাৰ স্থান বেলেগ বেলেগ হয়।
তথ্য সংগ্ৰহ
শ্ৰেণী:অসমৰ উৎসৱসমূহ
জীনত মহল
বেগম চাহিবা জীনত মহল বা জীনত মহল (زینت محل; Zeenat Mahal, ১৮২৩- ১৭ জুলাই ১৮৮৬) বাহাদুৰ শাহ (দ্বিতীয়) জফৰৰ প্ৰিয়তম পত্নী আছিল। তেওঁ সাম্ৰাজ্যৰ প্ৰশাসনত যথেষ্ঠ পৰিমানে হস্তক্ষেপ কৰাৰ উপৰিও নিজৰ পুত্ৰ মিৰ্জা জৱান বখটক সিংহাসনৰ উত্তৰাধিকাৰ পাতিবৰ প্ৰচেষ্টা চলাইছিল।
জীৱনী
১৮৪০ চনৰ ১০ নবেম্বৰত দিল্লীত জীনত মহলৰ ১৮৫৭ চনৰ চিপাহী বিদ্ৰোহৰ মূল অংশগ্ৰহণকাৰী, শেষ মোগল সম্ৰাট বাহাদুৰ শাহ জফৰৰ সৈতে বিয়া হয়। তেওঁ সম্ৰাটৰ সৰ্বপ্ৰিয় পত্নী আছিল। দুয়োৰো মাজত ৪৮ বছৰ বয়সৰ পাৰ্থক্য আছিল। বিয়াৰ সময়ত বাহাদুৰ শাহৰ বয়স ৬৫ বছৰ হৈছিল। দুয়োৰ যুগ্ম-জীৱনৰ সাক্ষী স্বৰূপে এটা পুত্ৰ সন্তানৰ জন্ম হৈছিল- মিৰ্জা জৱান বখট্।
তেওঁ সাম্ৰাজ্যৰ প্ৰশাসনত যথেষ্ঠ পৰিমানে হস্তক্ষেপ কৰিছিল। ভৱিষ্যতৰ মোগল সাম্ৰাজ্যৰ উত্তৰাধিকাৰ চাহজাদা মিৰ্জা দাৰা বখটৰ মৃত্যুৰ পিছত জীনতে তেওঁৰ পুত্ৰ মিৰ্জা জৱান বখটক মোগল সিংহাসনৰ উত্তৰাধিকাৰ পাতিবলৈ প্ৰচেষ্টা চলাইছিল; যদিও সম্ৰাটৰ জীৱিত জ্যেষ্ঠ পুত্ৰ মিৰ্জা ফাথ-উল-মুল্ক বাহাদুৰহে আছিল। কিন্তু ব্ৰিটিছৰ "জ্যেষ্ঠ উত্তৰাধিকাৰ" নীতি বলবৎ থকাৰ বাবে মিৰ্জা জৱান বখটৰ উত্তৰাধিকাৰৰ বিষয়টো গ্ৰহণ কৰা নহ’ল। সেই সময়ত দিল্লীত ব্ৰিটিছ ৰেচি়ডেণ্ট হিচাপে আছিল থমাছ মেটকাফে। তেওঁ মোগল সাম্ৰাজ্যৰ যিকোনো বিষয়তে হস্তক্ষেপ কৰিবলৈ লৈছিল। ১৮৫৩ চনত তেওঁৰ ৰহস্যজনক ভাবে মৃত্যু হয়। সন্দেহ কৰা হয় যে সাম্ৰাজ্যৰ আভ্যন্তৰীণ বিষয়ত অযথা হস্তক্ষেপ কৰা বাবেই জীনত মহলে তেওঁক বিহ দি হত্যা কৰিছিল।
তেওঁ পুৰণি দিল্লীৰ লাল কুৱাঁত অৱস্থিত নিজৰ হাউলিত বাস কৰিছিল।
১৮৫৭ চনৰ বিদ্ৰোহ
১৮৫৭ চনৰ চিপাহী বিদ্ৰোহৰ সময়ত তেওঁ ভৱিষ্যতৰ সিংহাসনৰ উত্তৰাধিকাৰৰ লক্ষ্যৰে নিজ পুত্ৰক বিদ্ৰোহাত্মক কাৰ্যকলাপৰ পৰা আঁতৰাই ৰাখিছিল। বিদ্ৰোহাত্মক কাৰ্যকলাপত জড়িত থকাৰ বাবে সম্ৰাটৰ আন দুজন পুত্ৰক ব্ৰিটিছে গুলীয়াই হত্যা কৰিছিল। ১৮৫৮ চনত তেওঁৰ স্বামী বাহাদুৰ শাহ জফৰক গাদীচ্যুত কৰাৰ লগেলগে মোগল সাম্ৰাজ্যৰ অন্ত পৰিছিল। জীনত মহলক তেওঁৰ স্বামীৰ সৈতে ব্ৰিটিছ শাসিত বৰ্মাৰ ৰেঙ্গুন চহৰত নিৰ্বাসন দিয়া হৈছিল। ১৮৬২ বাহাদুৰ শাহ নিৰ্বাসিত অৱস্থাতে মৃত্যু হোৱাৰ পিছত কোনো এজনকে দিল্লীৰ সিংহাসনৰ দাবীদাৰ হোৱাত বাধা আৰোপ কৰে।
মৃত্যু
১৮৮৬ চনৰ ১৭ জুলাইত জীনত মহলৰ মৃত্যু হয়। অন্য এক সূত্ৰই কয় যে তেওঁ স্বামীৰ মৃত্যুৰ বিশ বছৰ পিছত ঢুকাইছিল। তেওঁক ৰেঙ্গুনৰ শ্বেডেগন পেগোডাৰ ওচৰৰ ডেগন টাউনশ্বিপৰ বাহদুৰ শাহ জফৰৰ সমাধিৰ ওচৰত কবৰ দিয়া হয়। বাহাদুৰ শাহ জফৰ আৰু জীনতৰ নাতিয়েককো তেওঁলোকৰ ওচৰতে সমাধিস্থ কৰা হয়। বহু দশকৰ অন্তত বাহাদুৰ শাহৰ সমাধি আৱিষ্কাৰ হয় আৰু ১৯৯১ চনত তাৰ সংৰক্ষণৰ ব্যৱস্থা কৰা হয়।
বাহ্যিক সংযোগ
শ্ৰেণী:ভাৰতীয় ৰাণী শ্ৰেণী:মোগল সাম্ৰাজ্য
আব্ৰাহামিক ধৰ্ম
ইব্ৰাহিমীয় ধৰ্ম বা আব্ৰাহামিক ধৰ্ম বুলিলে একেশ্বৰবাদী ধৰ্মসমূহক বুজোৱা হয়, যিসকলৰ মাজত ইব্ৰাহিমৰ সৈতে সম্পৰ্কিত ধৰ্মীয় উৎপত্তি অথবা ধৰ্মীয় ইতিহাসগত ধাৰাবাহিকতা বিদ্যমান। এইসকলো ধৰ্ম হজৰত ইব্ৰাহিম (আঃ) অথবা তেখেতৰ বংশধৰে প্ৰচাৰ কৰিছিল। ভাৰত, চীন, জাপান ইত্যাদি দেশৰ উপজাতিয় অঞ্চলৰ বাদ দি গোটেই বিশ্বত এই মতবাদৰ আধিপত্য। তুলনামূলক ধৰ্মতত্ত্বত যি তিনিটা ধৰ্মগত শ্ৰেণীবিন্যাস পোৱা যায়, সিহঁতৰ মাজত ইব্ৰাহিমীয় ধৰ্ম এটা শ্ৰেণী; অন্য দুটা শ্ৰেণী হৈছে ভাৰতীয় ধৰ্ম (উদাহৰণ- হিন্দু ধৰ্ম) আৰু পূৰ্ৱ এচিয় ধৰ্ম।
ইব্ৰাহিমীয় ধৰ্মসমূহৰ তালিকা
সূচনালগ্ন অণুসৰি ক্ৰমবিন্যাস কৰিলে পোৱা প্ৰধান তিনিটা ইব্ৰাহিমীয় ধৰ্ম হৈছে- ইহুদী ধৰ্ম বা জুডাইজম, খ্ৰীষ্টান ধৰ্ম, আৰু ইছলাম।
ইহুদি ধৰ্ম
ইহুদী ধৰ্ম অনুসৰি সকলে নিজক ইব্ৰাহিমৰ পুত্ৰ জ্যাকব (বা ইয়াকুব)-ৰ উত্তৰপুৰুষ বুলি ভাবে। এই ধৰ্ম কঠোৰভাৱে একেশ্বৰবাদত বিশ্বাসী। সিহঁতৰ মূল ধৰ্মীয় বিধান অনুসৰি এই ধৰ্মৰ অন্তৰ্গত সকলো শাখাৰ মূলগত ধৰ্মগ্ৰন্থ এটাই- তোৰাহ বা তানাখ বা তাওৰাত বা হিব্ৰু বাইবেল। ইহুদীসকলৰ ইতিহাসজুৰি বিভিন্ন ধৰ্ম সংশ্লিষ্ট পন্ডিত ব্যক্তি ইহুদী ধৰ্মৰ মূল মত নিৰ্দিষ্ট কৰাৰ বাবে বিভিন্ন ব্যৱস প্ৰস্তাৱ কৰে, যিবোৰৰ সকলো বোৰেই বিভিন্ন আলোচনা-সমালোচনাৰ মাজেদি যায়। আটাইতকৈ গ্ৰহণযোগ্য ব্যৱস্থা বুলি Maimonides প্ৰদত্ত "বিশ্বাসৰ তেৰটা নীতি" স্বীকৃত, যিটো দ্বাদশ শতকত প্ৰদত্ত হয়। অৰ্থোডক্স ইহুদী আৰু ৰক্ষণশীল ইহুদীৰ মতে, মুছা বা মোজেছ সম্পৰ্কিত ভৱিষ্যতবাণী সত্য; তেখেত পূৰ্ৱ বা পৰৱৰ্ত্তী সকলো নবী তথা প্ৰেৰিত পুৰুষৰ নেতৃত্বস্থানীয়।
খ্ৰীষ্টান ধৰ্ম
খ্ৰীষ্টান ধৰ্ম সূচিত হয় ইহুদী ধৰ্মৰ এটা শাখা হিচাপে। ইয়াৰ উৎপত্তি ভূমধ্যসাগৰীয় খ্ৰিষ্টীয় প্ৰথম শতকত। পৰৱৰ্তীত এটা পৃথক বিশ্বাস আৰু ধৰ্মাচাৰণ যুক্ত বেলেগ ধৰ্ম হিচাপে বিস্তৃত হয়। খ্ৰীষ্টানধৰ্মৰ কেন্দ্ৰীয় চৰিত্ৰৰ নাম যিশু বা জিযাছ বা ঈছা- প্ৰায় সকলোৰৰ বিশ্বাস যে তেখেত ঐশ্বৰিক আছিল। খ্ৰিষ্টিয় ত্ৰিত্ব বা ট্ৰিনিটি মতানুযায়ী যিশু ঐশ্বৰিক তিনিটা চৰিত্ৰৰ এজন। খ্ৰিষ্টিয় বাইবেল খ্ৰীষ্টান ধৰ্মৰ প্ৰধান ধৰ্মগ্ৰন্থ হিচাপে বিবেচিত; কিন্তু এইক্ষেত্ৰত ঐতিহ্যগত কিছু মতপাৰ্থক্য পৰিলক্ষিত হয়, যেনেকৈঃ- লোমান ক্যাথলিকৰ মত আৰু পূৰ্ৱস্থিতি অৰ্থোডক্স মত।
ইছলাম ধৰ্ম
পৃথিৱীৰ প্ৰথম মানৱ হজৰত আদম আঃ ৰ পৰাই ইছলাম ধৰ্মত আৰম্ভনি। হজৰত আদম (এডাম) ইছলামৰ প্ৰথম নবী আৰু 570 খ্ৰিষ্টাব্দত জন্ম লয় এই ধৰ্মৰ সৰ্ৱশেষ নবী হজৰত মুহাম্মাদ (ছাঃ), পূৰ্ৱৰ সকলী ধৰ্মপ্ৰচাৰক আল্লাহ (ঈশ্বৰ)ৰ দ্বাৰা প্ৰেৰিত সতৰ্ককাৰী হিচাপে মানি লয় আৰু মুহাম্মদ(ছাঃ)য়েই সতৰ্ককাৰী ৰূপে ইছলাম ধৰ্ম প্ৰচাৰ কৰে বুলি মুছলিম সকলে বিশ্বাস কৰে। ইছলাম ধৰ্মৰ মূল বিশ্বাস হ'লঃ-  আল্লাহ'ৰ কোনো অংশীদাৰ নাই আৰু মুহাম্মাদ (ছাঃ) আল্লাহৰ বাৰ্তাবাহক। এই ধৰ্মৰ মূল ধৰ্মগ্ৰন্থ কোৰআন, আৰু কোৰআন ব্যাখ্যাত সহায় ল'ব লগা হয় হাদিছ সংকলন সমূহৰ উপৰত। এই ধৰ্মৰ উল্লেখযোগ্য দিশ হ'ল, জীৱনযাত্ৰাৰ সৰ্ৱত্ৰ, যেনেকৈঃ ৰাজনীতি, সমাজনীতি, পোছাক, খাদ্য, মিলাপ্ৰীতি ইত্যাদিত এই ধৰ্মই নিজেক জৰিত কৰি আত্মপ্ৰকাশ কৰে। এই ধৰ্মই মুছলিম জাতিৰ পূৰ্ৱপুৰুষ হিচাপে ইব্ৰাহিম (আঃ) ক উল্লেখ কৰি থাকে। ইয়াৰ উপৰিও অন্যান্য নবীসকলকোও আল্লাহ'ৰ প্ৰেৰিত পুৰুষ হিচাপে স্বীকাৰ আৰু সম্মান কৰে। ইছলাম শব্দৰ অৰ্থ আত্মসমৰ্পণ কৰা।
তথ্যসূত্ৰ
শ্ৰেণী:আব্ৰাহামীয় ধৰ্ম শ্ৰেণী:ধৰ্ম
প্ৰথম ঢৌৰ নাৰীবাদ
প্ৰথম ঢৌৰ নাৰীবাদ (First-wave Feminism) আছিল ১৯ শতিকাৰ আৰু ২০ শতিকাৰ আৰম্ভণিতে সমগ্ৰ পশ্চিমীয়া বিশ্বতে সংঘটিত হোৱা নাৰীবাদী কাৰ্যকলাপ আৰু চিন্তাৰ সময়ছোৱা। ইয়াত আইনী বিষয়ৰ ওপৰত গুৰুত্ব আৰোপ কৰা হৈছিল আৰু ইয়াৰ মূল ভিত্তি আছিল মহিলাৰ ভোটাধিকাৰ নিশ্চিত কৰা। প্ৰথম ঢৌৰ শিপা থকা উদাৰ নাৰী অধিকাৰ আন্দোলনে, আন্তঃৰাষ্ট্ৰীয় মহিলা মিত্ৰতা আৰু ইয়াৰ সংযুক্ত সংগঠনৰ দৰে সংগঠনৰ সৈতে সমৰ্থন কৰা ধৰণৰ নাৰীবাদৰ সমাৰ্থক হিচাপে এই শব্দটো প্ৰায়ে ব্যৱহাৰ কৰা হয়। এই নাৰীবাদী আন্দোলনে এতিয়াও মূলতঃ আইনী দৃষ্টিকোণৰ পৰা সমতাৰ ওপৰত গুৰুত্ব আৰোপ কৰে।
প্ৰথম ঢৌৰ নাৰীবাদ শব্দটো ১৯৬৮ চনৰ মাৰ্চ মাহত নিউয়ৰ্ক টাইমছ আলোচনীৰ "দ্বিতীয় নাৰীবাদী ঢৌ: এই মহিলাসকলে কি বিচাৰে?" শীৰ্ষক প্ৰবন্ধত সাংবাদিক মাৰ্থা লিয়াৰে উদ্ভাৱন কৰিছিল মহিলাৰ ৰাজনৈতিক ক্ষমতাৰ যুঁজৰ বিষয়ে। শৈক্ষিক সাহিত্যকে ধৰি ঢৌৰ উপমাটো সুপ্ৰতিষ্ঠিত হ’লেও সক্ৰিয়তাৰ বংশক নিৰ্মূল কৰি নিৰ্দিষ্ট দৃশ্যমান অভিনেতাক কেন্দ্ৰ কৰি নাৰী মুক্তিৰ সংকীৰ্ণ দৃষ্টিভংগী সৃষ্টি কৰাৰ বাবে ইয়াক সমালোচনা কৰা হৈছে।
নাৰীৰ অধিকাৰ বহল কৰাৰ আন্দোলন ২০ শতিকাৰ বহু আগতেই আৰম্ভ হৈছিল। ছিমন ডি ব'ভ'য়াৰে তেওঁৰ গ্ৰন্থ দ্য ছেকেণ্ড চেক্সত লিখিছে যে "নিজৰ লিংগৰ প্ৰতিৰক্ষাৰ বাবে কলম লোৱা" প্ৰথমগৰাকী মহিলা আছিল ১৫ শতিকাত ক্ৰীষ্টিন ডি পিজান। নাৰীবাদী হাইনৰিখ কৰ্নেলিয়াছ এগ্ৰিপা আৰু মডেষ্টা ডি প'জ' ডি ফৰ্জিয়ে ১৬ শতিকাত কাম কৰিছিল। ১৬৭৩ চনত মেৰী লে জাৰ্ছ ডি গ'ৰ্নে, এন্নে ব্ৰেডষ্ট্ৰীট আৰু ফ্ৰান্সোৱা প'লেইন ডি লা বাৰেৰ লিংগৰ সমতা গ্ৰন্থখন ওলাইছিল।
প্ৰথম ঢৌৰ নাৰীবাদে কোনো আন্তঃবিভাজনমূলক দৃষ্টিভংগী আগবঢ়োৱা নাছিল। লিংগক সামাজিক নিৰ্মাণ হিচাপে ভবা হোৱা নাছিল, প্ৰতিটো লিংগই লোৱা ভূমিকাকো লিংগবাদী বুলি ভবা হোৱা নাছিল। এই সময়ছোৱাত জৈৱিক পাৰ্থক্যৰ ওপৰতো গুৰুত্ব আৰোপ কৰা হৈছিল। ই ৰঙৰ মহিলা, বা নিম্ন আৰ্থ-সামাজিক মৰ্যাদাৰ মহিলাক বিবেচনা আৰু যুঁজ দিয়া নাছিল। ইয়াৰ উপৰি ই উপনিবেশিকৰণক শক্তিশালী কৰি তুলিছিল, লগতে বিভিন্ন জাতিৰ মহিলাসকলৰ কামোদ্দীপকতা বৃদ্ধি কৰিছিল। প্ৰথম ঢৌৰ তত্ত্ববিদসকলেও ৰঙৰ মহিলাসকলে অৰিহণা যোগোৱা সকলো সক্ৰিয়তাক এৰি দিয়ে। এই সময়ছোৱাত বিলোপবাদী বা ভোটাধিকাৰ আন্দোলনৰ বাবে মাৰিয়া ষ্টুৱেৰ্ট, আৰু ফ্ৰান্সিছ ই. ডব্লিউ. হাৰ্পাৰৰ দৰে কৰ্মীসকলৰ কোনো কৃতিত্বৰ কথা কোৱা হোৱা নাই। প্ৰথম ঢৌৰ নাৰীবাদ পুৰুষকেন্দ্ৰিক অৰ্থাৎ ইয়াক পুৰুষে নাৰীক দেখাৰ ধৰণৰ ৰূপত নিৰ্মাণ কৰা হৈছিল। প্ৰথম ঢৌৰ নাৰীবাদৰ আন এটা বিষয় হ'ল বগা, মধ্যবিত্তীয় মহিলাসকলে নাৰীৰ সমস্যা কি আৰু কি নহয় সেইটো নিৰ্ণয় কৰিবলৈ সক্ষম হৈছিল। ইয়াৰ উপৰিও কোৱা হয় যে বগা মৌলিক প্ৰথম ঢৌৰ বহু নাৰীবাদীয়ে ৰঙৰ মহিলাৰ সৈতে মিত্ৰতা কৰিছিল যদিও মধ্যবিত্তীয়, বগা মহিলাৰ বাবে অগ্ৰগতিৰ পথত উপনীত হ’ব পাৰে বুলি ভাবি মৌন হৈ আছিল।
তথ্যসূত্ৰ
শ্ৰেণী:নাৰীবাদ
চাওলুং
চাওলুং(আহোম ভাষা:𑜋𑜧𑜨 𑜏𑜤𑜂𑜫) হ’ল আহোম চাওফা সকলক উদ্দেশ্যি ব্যৱহাৰ কৰা এটা উপাধি। আহোম ভাষাত ইয়াৰ অৰ্থ হল মহান দেৱতা, চাও= দেৱতা, লুং= মহান।
চাওলুং সকল
চাওলুং চুকাফাৰ পৰা আৰম্ভ কৰি চাওলুং চুতুফা লৈকে চাওলুং উপাধি দিয়া হৈছিল তাৰ পিছৰ সকলক অৰ্থাৎ চাওফা ত্যাও খামতী ৰ পৰা চাওফা বুলি কোৱা হয়।
তথ্যসূত্ৰ
শ্ৰেণী:আহোম ৰাজ্য শ্ৰেণী:উপাধি
একেশ্বৰবাদ
শ্ৰেণী:ইছলাম ধৰ্ম একেশ্বৰবাদ এটি প্ৰচলিত ধৰ্মীয় ধাৰণা, যাৰ অৰ্থ হ'ল ঈশ্বৰৰ একত্ববাদত বিশ্বাসী অৰ্থাৎ মাত্ৰ এজন ঈশ্বৰৰ প্ৰতি বিশ্বাসী।  এই ধাৰণাত বিশ্বাসীসকলে সৃষ্টিকৰ্তা, লালনকৰ্তা, পালনকৰ্তা অথবা সংহাৰকৰ্তা হিচাপে এটা মাত্ৰ সত্তাত বিশ্বাসী আৰু তেওঁৰ আৰাধনা বা উপাসনা কৰি থাকে। খ্ৰীষ্টান ধৰ্ম, ইছলাম, ইহুদি ধৰ্ম, বাহাই ধৰ্ম, জৰাথ্ৰুষ্ট্ৰ ধৰ্ম, শৈৱ ধৰ্ম, শিখ ধৰ্ম, বৈষ্ণৱ ধৰ্ম প্ৰভৃতি হ'ল একশ্বৰবাদী ধৰ্ম।
তথ্য সংগ্ৰহ
শ্ৰেণী:একেশ্বৰবাদ শ্ৰেণী:ধৰ্ম শ্ৰেণী:দৰ্শন
জয়ন্ত নাথ
জয়ন্ত নাথ (ইংৰাজী: Jayanta Nath) অসমৰ এগৰাকী কণ্ঠশিল্পী। ইয়াৰ উপৰিও তেওঁ এগৰাকী সংগীত পৰিচালক, গীতিকাৰ আৰু চলচ্চিত্ৰ পৰিচালক । বহুতো জনপ্ৰিয় গীতৰ উপৰিও হৃদয় কঁপোৱা গান আৰু কৰমা কে ৰাতি নামৰ দুখন বোলছবিও পৰিচালনা কৰে।
জন্ম আৰু বংশ পৰিচয়
১৯৬৪ চনৰ ২০ মে' তাৰিখে অসমৰ গোঁসাইগাঁৱত জয়ন্ত নাথৰ জন্ম হয়। জয়ন্ত নাথৰ পিতৃৰ নাম আছিল হেমকান্ত নাথ আৰু মাতৃৰ নাম আছিল হেমপ্ৰভা নাথ। দেউতাকৰ চাকৰিসূত্ৰে সঘনাই অসমৰ বিভিন্ন ঠাইত তেওঁলোক থাকিবলগীয়া হৈছিল। শেষত অসমৰ যোৰহাটত তেওঁলোক নিগাজীকৈ থাকিবলৈ লয় আৰু তাৰ পৰাই শিক্ষাজীৱন আৰম্ভ কৰে।
শিক্ষা
যোৰহাট চৰকাৰী বহুমুখী বালক বিদ্যালয়ৰ পৰা প্ৰৱেশিকা পৰীক্ষাত উত্তীৰ্ণ হৈ জয়ন্ত নাথে যোৰহাটৰ জগন্নাথ বৰুৱা মহাবিদ্যালয়ৰ পৰা উচ্চতৰ মাধ্যমিকত উত্তীৰ্ণ হয়। পিছলৈ কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ পৰা গণসংযোগ বিষয়ত স্নাতক আৰু স্নাতকোত্তৰ ডিগ্ৰী লাভ কৰে।
ব্যক্তিগত জীৱন
১৯৯৮ চনৰ ১৮ জুন তাৰিখে শিৱসাগৰৰ জুৰি ৰাণী নাথৰ লগত জয়ন্ত নাথ বিবাহপাশত আৱদ্ধ হয়। তেওঁৰ দুই পুত্ৰৰ নাম হ'ল ক্ৰমে আকাশজ্যোতি নাথ আৰু অয়নজ্যোতি নাথ। ২০০৪ চনত তেওঁৰ দুয়োটা বৃক্ক বিকল হৈ পৰে আৰু ২০০৪ চনৰে ২৪ নৱেম্বৰত বৃক্ক সংৰোপণৰ জৰিয়তে তেওঁ আৰোগ্য হয়।
সংগীত
জয়ন্ত নাথে শৈশৱৰে পৰাই সংগীত প্ৰতিভাৰ পৰিচয় দিছিল। ১৯৭৩ চনত অবিভক্ত শিৱসাগৰ জিলা ভিত্তিত যোৰহাটৰ বাহনাত অনুষ্ঠিত মইনা পাৰিজাতত শ্ৰেষ্ঠ কণ্ঠশিল্পীৰ স্বীকৃতি লাভ কৰে। "আকৌ যদি যাব লাগে শৰাইঘাটলৈ" নগেন বৰা ৰচিত, মৃদুল ভূঞাৰ সুৰাৰোপিত তথা সুধাকণ্ঠ ড॰ ভূপেন হাজৰিকাই কণ্ঠদান কৰা ১৯৮৫ চনৰ সেই যাউতিযুগীয়া গীতটো জয়ন্ত নাথৰ পৰিচালিত শ্ৰব্য কেছেট ‘শৰাইঘাটৰে। তদুপৰি "বুকু ভৰি", ‘আই মোৰ অসমী", "শিল্পী তুমি", "হাঁহিৰে চকুলো ঢাকি" ইত্যাদি তেওঁৰ জনপ্ৰিয় গীত। ভূপেন হাজৰিকা, আশা ভোশলে, কুমাৰ চানু, চনু নিগম, বিনোদ ৰাথোড়, অভিজিত, মহালক্ষ্মী আয়াৰ, জুবিন গাৰ্গ, পুলক বেনাৰ্জী, ৰিদীপ দত্ত, শান্তা উজীৰ আদিৰ দৰে জনপ্ৰিয় গায়কৰ লগতো তেওঁ বিভিন্ন কেচেটত সংগীত পৰিচালনা কৰিছে। বিভিন্ন বোলছবিত সংগীত পৰিচালনা কৰাৰ উপৰিও বহুতো ভি চি ডি ছবিতো তেওঁ সংগীত পৰিচালনা কৰে। ড॰ ভূপেন হাজৰিকাৰ প্ৰথম গীত "কুসুম্বৰ পুত্ৰ"ৰ বাণীবন্ধনো তেওঁ সম্পন্ন কৰে। ২০১৮ চনত টেলিস্ক'প ৰেকৰ্ডছে জয়ন্ত নাথৰ গীতসমূহ ডিজিটেল মাধ্যমত প্ৰকাশৰ দায়িত্ব লয় আৰু এলবাম আকাৰে প্ৰকাশ কৰে।
বোলছবি
প্ৰখ্য়াত চলচ্চিত্ৰ নিৰ্মাতা দাৰা আহমেদৰ তত্ত্বাৱধানত তেওঁ বোলছবিত কাম কৰিবলৈ অৰম্ভ কৰে। সহ-পৰিচালক হিচাপে ১২খন আৰু সংগীত পৰিচালক হিচাপে ৩খন অসমীয়া বোলছবিত তেওঁ কাম কৰে।
বাহ্যিক সংযোগ
শ্ৰেণী:অসমৰ সঙ্গীত পৰিচালক শ্ৰেণী:অসমীয়া কণ্ঠশিল্পী শ্ৰেণী:অসমৰ চলচ্চিত্ৰ পৰিচালক শ্ৰেণী:অসমৰ ব্যক্তি শ্ৰেণী:জীৱিত ব্যক্তি
ৰুক্মিণী দেৱী অৰুণ্ডেল
ৰুক্মিণী দেৱী অৰুণ্ডেল (২৯ ফেব্ৰুৱাৰী ১৯০৪ – ২৪ ফেব্ৰুৱাৰী ১৯৮৬ ) এগৰাকী ভাৰতীয় শাস্ত্ৰীয় নৃত্যশিল্পী আৰু নৃত্য নিৰ্দেশক। তেওঁ ভাৰতনাট্যমৰ প্ৰচাৰ আৰু প্ৰসাৰৰ বাবে আগবঢ়োৱা অৱদানৰ বাবে বিশেষভাৱে জনাজাত। তেওঁ এগৰাকী পশু অধিকাৰ কৰ্মীয়ো আছিল। ১৯৫২ চনত ভাৰতৰ ৰাষ্ট্ৰপতিয়ে তেওঁক ৰাজ্যসভালৈ মনোনীত কৰিছিল। ৰাজ্যসভালৈ মনোনীত হোৱা তেওঁ প্ৰথম গৰাকী মহিলা। তেওঁ মন্দিৰৰ দেৱদাসী সকলৰ মাজত সীমিত ভাৰতনাট্যমৰে সাধীৰ শৈলীৰ পুনৰজীৱিত কৰাৰ বাবে জনাজায়। ইয়াৰ লগতে তেওঁ ভাৰতৰ পাৰম্পৰিক শিল্প সমূহৰ লগত জড়িত কলা-কৌশলী সকলৰ উন্নয়ন আৰু পুনৰ সংস্থাপনৰ বাবে কাম কৰিছিল।
২০২২ ফিফা বিশ্বকাপ
ফিফা বিশ্বকাপ, যাক প্ৰায়ে সৰলভাৱে বিশ্বকাপ বুলি কোৱা হয়, ফেডাৰেচন ইণ্টাৰনেশ্যনেল ডি ফুটবল এছ'চিয়েচন (ফিফা) নামৰ সংস্থাৰ দ্বাৰা আয়োজিত আন্ত:ৰাষ্ট্ৰীয় ফুটবল প্ৰতিযোগিতা। ২০২২ ফিফা বিশ্বকাপ ২২তম বিশ্বকাপ ২০২২ চনৰ ২০ নৱেম্বৰৰ পৰা ১৮ ডিচেম্বৰলৈ যি অনুষ্ঠিত হয় কাটাৰত। ২০০২ চনত দক্ষিণ কোৰিয়া আৰু জাপানএ যুটিয়াভাৱে অনুষ্ঠিত কৰাৰ পিছত সম্পূৰ্ণৰূপে এছিয়াত অনুষ্ঠিত হোৱা এইখন দ্বিতীয় ফিফা বিশ্বকাপ প্ৰতিযোগিতা। ২০২২ ফিফা বিশ্বকাপ আৰব বিশ্বৰ দেশত প্ৰথমবাৰৰ বাবে অনুষ্ঠিত হোৱা বিশ্বকাপ প্ৰতিযোগিতা।. এই বিশ্বকাপ আয়োজন কৰি কাটাৰে বিশ্বৰ মঞ্চত আৰু অন্যান্য আৰৱ ৰাষ্ট্ৰসমূহৰ মাজত এক অনন্য ভূমিকা পালন কৰে।
ৰুক্মিণী দেৱী অৰুণ্ডেল
তেওঁ ইণ্ডিয়া টুডে কাকতৰ 'ভাৰতক আকৃতি প্ৰদান কৰা ১০০ গৰাকী শ্ৰেষ্ঠ ব্যক্তি'-ৰ তালিকাত স্থান লাভ কৰিছিল। ১৯৫৬ চনত ভাৰত চৰকাৰে তেওঁক দেশৰ তৃতীয় সৰ্বোচ্চ অসামৰিক সন্মান পদ্মভূষণ প্ৰদান কৰে। ১৯৬৭ চনত তেওঁ সংগীত নাটক একাডেমীৰ সৰ্বোচ্চ সন্মান সংগীত নাটক ফেল'শ্বিপ লাভ কৰিছিল।
২০২২ ফিফা বিশ্বকাপ
এই প্ৰতিযোগিতাখনত ৩২টা দলে অংশগ্ৰহণ কৰে। কাটাৰৰ উষ্ণ জলবায়ুৰ চৰম পৰ্যায়ৰ পৰা হাত সাৰিবলৈ এই বিশ্বকাপ নৱেম্বৰ আৰু ডিচেম্বৰ মাহত অনুষ্ঠিত কৰা হৈছে। লগতে এই প্ৰতিযোগিতাখনৰ সময়সীমা হ্ৰাস কৰি ২৯-দিনৰ সময়সীমাত অনুষ্ঠিত কৰা হৈছে। এই প্ৰতিযোগিতাত কাটাৰৰ পাঁচখন চহৰৰ আঠটা স্থানত ৬৪খন খেল অনুষ্ঠিত হ'ব। আয়োজক দেশ হিচাপে কাটাৰৰ ৰাষ্ট্ৰীয় ফুটবল দলটোৱে অৰ্হতা প্ৰক্ৰিয়াৰ দ্বাৰা নিৰ্ধাৰিত ৩১টা দলৰ সৈতে স্বয়ংক্ৰিয়ভাৱে এই ইভেণ্টত প্ৰৱেশ কৰে যদিও কাটাৰে গ্ৰুপৰ তিনিওখন খেলতে পৰাস্ত হয়। তেওঁলোকে প্ৰতিখন খেলতে পৰাস্ত হোৱা আটাইতকৈ আগতীয়াকৈ বাহিৰ হোৱা প্ৰথম আয়োজক দেশ। লগতে কাটাৰ (২০১০ চনৰ দক্ষিণ আফ্ৰিকাৰ পিছত) প্ৰথম পৰ্যায়ৰ পৰা আগবাঢ়ি নোযোৱা দ্বিতীয় আয়োজক দেশ।
অৱলোকন
ফিফা বিশ্বকাপ হৈছে বিশ্বৰ ৰাষ্ট্ৰীয় ফুটবল সমূহৰ মাজত অনুষ্ঠিত হোৱা এক পেছাদাৰী ফুটবল প্ৰতিযোগিতা। ফিফাৰ দ্বাৰা আয়োজিত এই প্ৰতিযোগিতাখন প্ৰতি চাৰি বছৰৰ মূৰে মূৰে অনুষ্ঠিত হয় আৰু প্ৰথমবাৰৰ বাবে ১৯৩০ চনত উৰুগুৱেত অনুষ্ঠিত হয়, আৰু ১৯৯৮ চনৰ পৰা এই প্ৰতিযোগিতাখনত ৩২টা দলে প্ৰতিদ্বন্দ্বিতা কৰি আহিছে। এই প্ৰতিযোগিতাত আঠটা ৰাউণ্ড ৰবিন গ্ৰুপৰ সৈতে প্ৰতিযোগিতাত অংশগ্ৰহণ কৰা হয় আৰু তাৰ পিছত ১৬টা দলৰ বাবে নকআউট ৰাউণ্ড অনুষ্ঠিত হয়। ডিফেণ্ডিং চেম্পিয়ন হৈছে ফ্ৰান্সৰ ৰাষ্ট্ৰীয় ফুটবল দল, যিয়ে ২০১৮ চনৰ ফিফা বিশ্বকাপৰ ফাইনেলত ক্ৰ'ৱেচিয়া ৰাষ্ট্ৰীয় ফুটবল দলক ৪-২ গ'লত পৰাস্ত কৰিছিল। এই অনুষ্ঠানটো ২০ নৱেম্বৰৰ পৰা ১৮ ডিচেম্বৰলৈ সময়সীমা হ্ৰাস কৰি কাটাৰত অনুষ্ঠিত কৰা হৈছে। কাটাৰত অনুষ্ঠিত হোৱা এই প্ৰতিযোগিতা আৰব বিশ্বত অনুষ্ঠিত হোৱা প্ৰথমখন বিশ্বকাপ প্ৰতিযোগিতা। এই প্ৰতিযোগিতাত দৰ্শকে কোভিড-১৯ মহামাৰীৰ অধিকাংশ নিষেধাজ্ঞা যেনে সামাজিক দূৰত্ব, মাস্ক পৰিধান, নিগেটিভ টেষ্ট মানি চলাটো বাধ্যতামূলক নহয়।
অনুসূচী
কাটাৰৰ গ্ৰীষ্মকালীন তীব্ৰ গৰম আৰু উচ্চ আৰ্দ্ৰতাৰ বাবে এই বিশ্বকাপৰ সময়সীমা পূৰ্বৰ ফিফা বিশ্বকাপৰ (যিবোৰ সাধাৰণতে জুন আৰু জুলাই মাহত অনুষ্ঠিত হয়) দৰে নহয়। এই ২০২২ চনৰ বিশ্বকাপ নৱেম্বৰ আৰু ডিচেম্বৰ মাহত অনুষ্ঠিত হয়। ২০২০ চনৰ জুলাই মাহত ফিফাই মেচৰ সময়সূচী নিশ্চিত কৰে। ২১ নৱেম্বৰৰ পৰা আৰম্ভ হোৱা গ্ৰুপ পৰ্যায়ত প্ৰতিদিনে চাৰিখন মেচ অনুষ্ঠিত হয়। পিছলৈ কাটাৰ বনাম ইকুৱেডৰৰ খেলখন ২০ নৱেম্বৰলৈ স্থানান্তৰিত কৰি সূচী সলনি কৰা হয়, কাৰণ কাটাৰে ফিফাক লবী কৰি তেওঁলোকৰ ঘৰুৱা দলটোক প্ৰতিযোগিতাখন মুকলি কৰিবলৈ অনুমতি লয়। ফাইনেলখন ২০২২ চনৰ ১৮ ডিচেম্বৰ, ৰাষ্ট্ৰীয় দিৱসত লুচাইল ষ্টেডিয়ামত অনুষ্ঠিত হ'ব।
ৰুক্মিণী দেৱী অৰুণ্ডেল
বঁটা আৰু সন্মান
১৯৯৪ চনৰ জানুৱাৰী মাহত ৰুক্মিণী দেৱী অৰুণ্ডেলৰ দ্বাৰা স্থাপিত কলাক্ষেত্ৰক ভাৰতীয় সংসদে ৰাষ্ট্ৰীয় গুৰুত্বৰ প্ৰতিষ্ঠান হিচাপে স্বীকৃতি প্ৰদান কৰে। ২০০৪ চনৰ ২৯ ফেব্ৰুৱাৰীত তেওঁৰ শততম জন্মদিন কলাক্ষেত্ৰৰ লগতে বিশ্বৰ বিভিন্ন প্ৰান্তত অনুষ্ঠিত কৰা হৈছিল। সেইদিনা দিল্লীত অৱস্থিত ললিত কলা একাডেমীত তেওঁৰ জীৱনৰ আধাৰত এক ফটো প্ৰদৰ্শনী মুকলি কৰা হৈছিল। উক্ত অনুষ্ঠানত ভাৰতৰ ৰাষ্ট্ৰপতি  ড॰ এ পি জে আব্দুল কালামৰ উপস্থিতিত ড॰ সুনীল কোঠাৰিয়ে সংকলিত কৰা ৰুক্মিণী দেৱীৰ ফটো জীৱনী উন্মোচন কৰা হৈছিল।   ২০১৬ চনত তেওঁৰ ১১২তম জন্মদিনৰ লগত সংগতি ৰাখি গুগলে তেওঁৰ সন্মানত এক বিশেষ ডুডল প্ৰদৰ্শন কৰে।   ২০১৭ চনৰ আন্তৰ্জাতিক নাৰী দিৱসৰ দিনা প্ৰদৰ্শিত গুগল ডুদলটো ৰুক্মিণী দেৱীয়ে স্থান লাভ কৰিছিল।
২০২২ ফিফা বিশ্বকাপ
কোৱাৰ্টাৰ ফাইনেল
২০২২ ফিফা বিশ্বকাপ কোৱাৰ্টাৰ ফাইনেল ৯ আৰু ১০ ডিচেম্বৰত অনুষ্ঠিত হয়। ক্ৰ’ৱেচিয়া আৰু ব্ৰাজিলে ৯০ মিনিটৰ অন্তত ০–০ গ’লত অন্ত পেলাই অতিৰিক্ত সময়লৈ যায়। অতিৰিক্ত সময়ৰ ১৫ মিনিটত ব্ৰাজিলৰ হৈ নেইমাৰএ গ’ল দিয়ে। ক্ৰ’ৱেচিয়াই অৱশ্যে দ্বিতীয়টো অতিৰিক্ত সময়ৰ ভিতৰত ব্ৰুনো পেটকোভিচৰ জৰিয়তে সমতা স্থাপন কৰে। খেলখন টাই হোৱাৰ লগে লগে পেনাল্টি শ্বুটআউটে প্ৰতিযোগিতাখন নিৰ্ণয় কৰে আৰু ক্ৰ'ৱেচিয়াই শ্বুট আউটত ৪-২ গ'লত জয়লাভ কৰে।  দ্বিতীয় কোৱাৰ্টাৰ ফাইনেল মেচখনত আৰ্জেণ্টিনাৰ হৈ নাহুৱেল মলিনা আৰু লিঅ'নেল মেছিয়ে গ’ল দিয়াৰ পাছত খেল শেষ হোৱাৰ কিছু সময়ৰ পূৰ্বে ৱাউট ৱেগহৰ্ষ্টে দুটা গ’ল দি সমতা স্থাপন কৰে। মেচখন অতিৰিক্ত সময় আৰু তাৰ পিছত পেনাল্টিলৈ গৈছিল, য'ত আৰ্জেণ্টিনাই ৪-৩ গ'লত জয়লাভ কৰিছিল।  মৰক্কোৱে পৰ্তুগালক ১-০ গ’লত পৰাস্ত কৰে, প্ৰথমাৰ্ধৰ শেষত ইউছেফ এন-নেছিৰীয়ে গ’ল দিয়ে। মৰক্কো এই প্ৰতিযোগিতাৰ ছেমি ফাইনেললৈকে আগবাঢ়ি যোৱা প্ৰথম আফ্ৰিকান আৰু প্ৰথম আৰব ৰাষ্ট্ৰ হিচাপে পৰিগণিত হয়। ইংলেণ্ডৰ হৈ হেৰী কেনে পেনাল্টি গ’ল দিয়াৰ পাছতো ফ্ৰান্সক পৰাস্ত কৰাটোৱেই যথেষ্ট নাছিল, যিয়ে অ’ৰেলিয়ান চুয়ামেনি আৰু অলিভিয়াৰ জিৰ’ডৰ গ’ল আৰু কেনৰ পলমকৈ মিছ কৰা পেনাল্টিৰে ২-১ গ’লত জয়লাভ কৰি একেৰাহে দ্বিতীয়বাৰৰ বাবে বিশ্বকাপৰ ছেমি- ফাইনেলত প্ৰৱেশ কৰা আৰু ১৯৯৮ চনত ব্ৰাজিলৰ পিছত এই পৰ্যায়ত উপনীত হোৱা প্ৰথম ডিফেণ্ডিং চেম্পিয়ন হিচাপে পৰিগণিত হয়।
ৰুক্মিণী দেৱী অৰুণ্ডেল
বঁটা আৰু সন্মান
ৰুক্মিণী দেৱী অৰুণ্ডেলে সমাজলৈ আগবঢ়োৱা অৱদানৰ স্বৰূপে বহুতো ৰাষ্ট্ৰীয় আৰু আন্তঃৰাষ্ট্ৰীয় সংগঠনৰ পৰা বঁটা আৰু সন্মান লাভ কৰিছে। উল্লেখযোগ্য সমূহ হ'ল:
২০২২ ফিফা বিশ্বকাপ
ছেমি ফাইনেল
১৩ আৰু ১৪ ডিচেম্বৰত ছেমি ফাইনেল অনুষ্ঠিত হয়। জুলিয়ান আলভাৰেজএ দুটা গ'ল দিয়াৰ আগতে লিঅ'নেল মেছিয়ে পেনাল্টি কিক সংগ্ৰহ কৰি আৰ্জেণ্টিনাক ক্ৰ'ৱেচিয়াৰ বিৰুদ্ধে ৩-০ গ'লত জয়লাভ কৰে। পাঁচ মিনিটৰ পিছত থিও হাৰ্নাণ্ডেজে গ'ল দিয়ে আৰু ফ্ৰান্সে মৰক্কোক খেলখনৰ বেছিভাগ সময় নেতৃত্ব দিয়ে আৰু পিছলৈ ৰেণ্ডেল ক'ল' মুয়ানীয়ে ৭৮ মিনিটত গ'ল দি ফ্ৰান্সে মৰক্কোৰ বিৰুদ্ধে ২-০ গ'লত জয়লাভ কৰি একেৰাহে দ্বিতীয়বাৰৰ বাবে ফাইনেলত প্ৰৱেশ কৰে।
ৰুক্মিণী দেৱী অৰুণ্ডেল
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতীয় নৃত্যশিল্পী শ্ৰেণী:পদ্মভূষণ বঁটা বিজয়ী শ্ৰেণী:সংগীত নাটক একাডেমী ফেলোশ্বিপ প্ৰাপক
২০২২ ফিফা বিশ্বকাপ
ফাইনেল বা চূড়ান্ত খেল
১৮ ডিচেম্বৰত আৰ্জেণ্টিনা আৰু ফ্ৰান্সৰ মাজত ফাইনেল খেল অনুষ্ঠিত হয়। ইয়াৰ পূৰ্বে দুয়োটা দলে দুবাৰকৈ এই প্ৰতিযোগিতাত জয়লাভ কৰিছিল।[241] লিয়নেল মেছি আৰু এঞ্জেল ডি মাৰিয়াৰ প্ৰাৰম্ভিক গ'লে ফ্ৰান্সৰ বিৰুদ্ধে ২-০ গ'লত আগবাঢ়াই নিয়ে আৰ্জেণ্টিনাক। প্ৰথমাৰ্ধত একাধিক বদলিৰ পিছতো ফ্ৰান্সে ৭০ মিনিটৰ পিছতো এটা শ্বট ৰেকৰ্ড কৰিব নোৱাৰিলে যদিও ৭১ মিনিটত অতিৰিক্ত বদলিৰ দ্বাৰা শক্তিশালী হৈ পৰে। কেইমিনিটমানৰ পাছত ফ্ৰান্সক পেনাল্টি দিয়া হয়, কাৰণ পেনাল্টি এৰিয়াত ৰেণ্ডেল ক’ল’ মুয়ানীক নমাই অনা হয়। এমবাপে পেনাল্টিটো দিয়ে আৰু দুমিনিট নৌহওঁতেই দ্বিতীয়টো গ'ল দি গ'লটো সমতা স্থাপন কৰে। দুটাকৈ গ’লত স্ক’ৰ সমতাত থকাৰ সময়তে মেচখন অতিৰিক্ত সময়লৈ গৈছিল। ১০৮ মিনিটত লিঅ'নেল মেছিয়ে দ্বিতীয়টো গ’ল দি পুনৰবাৰ আৰ্জেণ্টিনাক অগ্ৰগতি প্ৰদান কৰে। অৱশ্যে ১১৫ মিনিটত এমবাপেৰ শ্বট গনজালো মণ্টিয়েলৰ বাহুত খুন্দা মৰাৰ পিছত দ্বিতীয়টো পেনাল্টি লাভ কৰে। এমবাপে তৃতীয়টো গ'ল দি ১৯৬৬ চনত ইংলেণ্ডৰ হৈ জিঅফ হাৰ্ষ্টৰ পিছত বিশ্বকাপৰ ফাইনেলত হেট্ৰিক সম্পূৰ্ণ কৰা দ্বিতীয়জন খেলুৱৈ হিচাপে পৰিগণিত হয়। ৩–৩ গ’লত সমতাত থকাৰ সময়তে পেনাল্টি শ্বুটআউটৰ জৰিয়তে মেচখন নিৰ্ণয় কৰা হৈছিল। আৰ্জেণ্টিনাই তেওঁলোকৰ সকলো পেনাল্টি গ'ল দি ৪-২ গ'লত জয়লাভ কৰে। এইটো তেওঁলোকৰ তৃতীয়টো বিশ্বকাপ জয় আৰু ১৯৮৬ চনৰ পিছত তেওঁলোকৰ প্ৰথমটো জয়। ইয়াৰ উপৰিও ২০ বছৰৰ পিছত প্ৰথমবাৰৰ বাবে দক্ষিণ আমেৰিকাৰ দলে বিশ্বকাপ চেম্পিয়ন হিচাপে জয়ী হয়।
তথ্যসূত্ৰ
শ্ৰেণী:ফুটবল শ্ৰেণী:ফিফা বিশ্বকাপ
লিডু
লিডু অসমৰ তিনিচুকীয়া জিলাৰ মাৰ্ঘেৰিটা মহকুমাৰ অন্তৰ্গত এখন সৰু চহৰ। লিডু ৰেলৱে ষ্টেচন ভাৰতৰ পূব প্ৰান্তৰ ব্ৰডগজ ৰেলৱে ষ্টেচন। এই চহৰখনৰ পৰাই দ্বিতীয় বিশ্বযুদ্ধৰ সময়ত বাৰ্মাৰ মাজেদি চীনলৈ সামৰিক যোগানৰ পথ হিচাপে আমেৰিকান আৰু ইংৰাজ সেনাবাহিনীৰ ব্যৱহাৰৰ বাবে নিৰ্মাণ কৰা ষ্টিলৱেল পথৰ আৰম্ভণি ঘটিছে।
১৮৮২ চনত পূৰ্বৰ আছাম ৰেলৱে এণ্ড ট্ৰেডিং কোম্পানীয়ে মিটাৰগজ বহাওঁ‌তে লিডুত প্ৰথমটো কয়লা খনি আৰম্ভ কৰা হৈছিল। কোনো কোনো ভূতত্ত্ববিদৰ মতে এই অঞ্চলত উপলব্ধ হোৱা কয়লাৰ গুণগত মান উচ্চ আৰু ইয়াক লিডু কয়লা বুলি জনা যায়। ঠাই বিশেষে ভূপৃষ্ঠৰ পৰা পাঁচ ফুট অভ্যন্তৰতে এই অঞ্চলত কয়লাৰ স্তৰসমূহ দৃশ্যমান হয় আৰু ইয়াৰ গভীৰতা পঁচিশ ফুট পৰ্যন্ত হয়। সেয়ে ইয়াত কয়লাৰ খনন কাৰ্য সুবিধাজনক আৰু কম ব্যয়বহুল।
ইতিহাস
লিডু নামটোৰ উৎপত্তি সন্দৰ্ভত কেইবাটাও জনশ্ৰুতি আছে। কিছুসংখ্যক লোকৰ মতে এই ঠাইৰ পুৰণি অধিবাসী চিংফৌসকলৰ ভাষাত লি মানে নাও আৰু ড মানে কটা। লিড শব্দই নাও কটা বা নাও সজা ঠাইক বুজায়। লিড নামৰ অপভ্ৰংশ ঘটি পৰৱৰ্তী কালত লিডু হিচাপে পৰিচিত হৈ পৰিল বুলি কোৱা হয়। ইংৰাজ শাসনকালত কয়লাৰ আৱিষ্কাৰ হোৱাৰ পিছতেই লিডু অঞ্চলটোৱে সৰ্বভাৰতীয় মানচিত্ৰত এক গুৰুত্বপূৰ্ণ স্থান লাভ কৰে। পিছলৈ দ্বিতীয় বিশ্বযুদ্ধৰ সময়ত লিডু মিত্ৰবাহিনীৰ সামৰিক ঘাটি আছিল আৰু সামৰিক উদ্দেশ্যতেই লিডুৰ পৰা আৰম্ভ হোৱা বিখ্যাত ষ্টিলৱেল পথৰ নিৰ্মাণ কৰা হৈছিল।
তথ্য সংগ্ৰহ
শ্ৰেণী:অসমৰ নগৰ-মহানগৰ শ্ৰেণী:তিনিচুকীয়া জিলা
বিজনী
ভৌগোলিক বিৱৰণ
বিজনী 26.52°N, 90.67°W ত অৱস্থিত৷ সাগৰ পৃষ্ঠৰ পৰা ইয়াৰ গড় উচ্চতা প্ৰায় ৫৩ মিটাৰ (১৭৩ ফুট)৷ বিজনীৰ আশে পাশে থকা গাওঁসমূহ হৈছে-ভেটাগাওঁ, বাটবাৰী, ছাতিয়ানগুৰী, লেচিয়াগাওঁ, আমগুৰী, পুৰাণ বিজনী, গেৰুকাবাৰী, শাকতোলা,গৰৈমাৰি, বাঘমাৰা, মাজৰাবাৰী, পানবাৰী আদি৷
ইতিহাস
১৬৭১ চনৰ পৰা ১৮৬৪ লৈ বিজনী কোঁচ শাসনৰ অধীনষ্ঠ ৰাজধানী আছিল বুলি জনা যায়৷ পৰৱৰ্ত্তী কালত ভূটানৰ ঝালিয়া মেছ (Jhawlia Mech) নামৰ শাসকজনে এই স্থান অধিকাৰ কৰাত ৰাজধানী দুমুৰিয়ালৈ স্থানান্তৰ কৰা হয়৷ ১৮৯৭ চনৰ ভূইকঁপৰ ফলত বহুতো ৰাজকীয় অট্টালিকাৰ ক্ষতিসাধন হোৱাত পুনৰ ৰাজধানীৰ পৰিৱৰ্ত্তন হয়৷ ১৯৫৬ চনত বিজনীত কোঁচ শাসনৰ অন্ত পৰে৷
জনসংখ্যা
২০০১ চনৰ লোকপিয়ল অনুসৰি বিজনীৰ জনসংখ্যা প্ৰায় ১২,৬০৭ জন৷ ইয়াৰে ৫২% পুৰুষ আৰু ৪৮% মহিলা৷ বিজনীৰ সাক্ষৰতাৰ হাৰ ৭৯%, পুৰুষ আৰু মহিলাৰ সাক্ষৰতাৰ হাৰ ক্ৰমান্বয়ে ৮৪% আৰু ৭৩%৷ ইয়াৰ জনসংখ্যাৰ প্ৰায় ১১% ছয় বছৰৰ অনুৰ্ধৰ৷
ৰাজনীতি
বিজনী কোকৰাঝাৰ (লোকসভা সমষ্টি)ৰ অন্তৰ্ভুক্ত৷
তথ্যসূত্ৰ
শ্ৰেণী:অসমৰ নগৰ-মহানগৰ শ্ৰেণী:চিৰাং জিলা
কে আৰ মীৰা
কে আৰ মীৰা (K. R. Meera; জন্ম: ১৯ ফেব্ৰুৱাৰী, ১৯৭০) হ'ল এগৰাকী ভাৰতীয় লেখক আৰু সাংবাদিক। তেওঁ মালয়ালম ভাষাত লিখা-মেলা কৰে। কেৰালাৰ কোল্লম জিলাৰ সস্তমকোট্টাত তেওঁৰ জন্ম হয়। 'মালায়লা মনোৰমা'ত তেওঁ সাংবাদিক হিচাপে কাম কৰিছিল, কিন্তু লেখা-মেলাত অধিক মনোনিৱেশ কৰিবৰ বাবে তেওঁ চাকৰিৰ পৰা পদত্যাগ কৰে। ২০০১ চনত তেওঁ কল্পকাহিনী লিখিবলৈ আৰম্ভ কৰে আৰু তেওঁৰ প্ৰথমখন চুটি গল্প সংকলন 'অ'ৰময়ুড়ে নিআৰাম্বু' ২০০২ চনত প্ৰকাশ হয় আৰু তেতিয়াৰ পৰা তেওঁ পাঁচখন চুটি গল্প সংকলন, দুখন উপন্যাসিকা, পাঁচখন উপন্যাস আৰু দুখন শিশু গ্ৰন্থ প্ৰকাশ কৰিছে। 'আৱে মাৰিয়া' গল্পৰ বাবে তেওঁ ২০০৯ চনত কেৰালা সাহিত্য অকাডেমি বঁটা লাভ কৰে। তেওঁৰ উপন্যাস 'আৰাচাৰ' (২০১২) মালয়ালম ভাষাৰ এটা শ্ৰেষ্ঠ সাহিত্য কৰ্ম ৰূপে বহুলভাৱে সমাদৃত। এই কিতাপখনে কেৰালা সাহিত্য অকাডেমি বঁটা (২০১৩), অ'ড়াক্কুঝল বঁটা (২০১৩), ভায়ালাৰ বঁটা আৰু সাহিত্য অকাডেমি বঁটা (২০১৫) লাভ কৰিছে। কিতাপখন ২০১৬ চনৰ দক্ষিণ এছিয়াৰ সাহিত্যৰ বাবে প্ৰদান কৰা 'ডিএছচি পুৰস্কাৰ'ৰ বাবেও নিৰ্বাচিত হৈছিল।
জীৱনী
ৰামচন্দ্ৰন পিল্লাই আৰু অমৃতকুমাৰী কন্যা হিচাপে কেৰালাৰ কোল্লম জিলাৰ সস্তমকোট্টাত মীৰাৰ জন্ম হৈছিল। মাক দেউতাক দুয়োজনেই আছিল অধ্যাপক। সস্তমকোট্টাৰ ডি বি কলেজৰ পৰা মীৰাই উচ্চতৰ মাধ্যমিক পৰীক্ষাত উৰ্ত্তীণ হয়। তামিলনাডুৰ দিণ্ডিগালত অৱস্থিত 'গান্ধীগ্ৰাম ৰুৰেল ইনষ্টিটিউটৰ পৰা' মীৰাই 'কম্যুনিকেটিভ ইংৰাজী'ত স্নাতকোত্তৰ ডিগ্ৰী লৈছে।
'মালয়লা মনোৰমা'ৰ সাংবাদিক স্বামী এম এচ দিলীপৰ সৈতে মীৰা কোট্টায়ামত বাস কৰে। তেওঁলোকৰ একমাত্ৰ কন্যা শ্ৰুতি অন্ধ্ৰপ্ৰদেশৰ 'ঋষি ভেলী স্কুল'ৰ আৱাসিক শিক্ষাৰ্থী।
সাংবাদিকতা
১৯৯৩ চনত, তেওঁ কোট্টায়ামৰপৰা ওলোৱা মালায়ালম দৈনিক 'মালায়লা মনোৰমা'ত সাংবাদিক হিচাপে যোগদান কৰে, তেওঁ বাতৰি কাকতত চাকৰি কৰা প্ৰথম মহিলা সাংবাদিক আছিল। ২০০৬ চনত, কেইবাটাও গল্প প্ৰকাশ হোৱাৰ পছত মীৰাই সাংবাদিকতা এৰি দিয়ে আৰু লিখাতে সম্পূৰ্ণ সময় নিয়োজিত কৰে। চাকৰিৰপৰা পদত্যাগ কৰাৰ সময়ত মীৰা 'মালায়লা মনোৰমা'ৰ জেষ্ঠ সহকাৰী সম্পাদক আছিল। তেওঁৰ সাংবাদিক জীৱনত, তেওঁ বহুতো বিশেষ কাহিনী প্ৰকাশ কৰিছিল; যিসমূহে বহুতো পুৰস্কাৰ আৰু স্বীকৃতি লাভ কৰিছিল। তেওঁ কেৰালাত মহিলা শ্ৰমিকসকলৰ দুৰ্দশাৰ ওপৰত এক অনুসন্ধানকাৰী শৃংখলাৰ বাবে ১৯৯৮ চনত সাংবাদিকতাৰ বাবে পি.ইউ.চি.এল. মানৱ অধিকাৰ ৰাষ্ট্ৰীয় বঁটা লাভ কৰিছিল। এই শৃংখলাটোৱে 'কেৰালা প্ৰেছ একাডেমী'ৰ দ্বাৰা প্ৰতিষ্ঠিত 'চোৱাৰা পৰমেশ্বৰন' বঁটাও লাভ কৰিছিল। শিশুৰ ওপৰত এটা শৃংখলাই তেওঁক ২০০১ চনত শিশু অধিকাৰৰ বাবে দীপলয়া ৰাষ্ট্ৰীয় সাংবাদিকতা বঁটা লাভত সহায় কৰিছিল।
তথ্যসংগ্ৰহ
শ্ৰেণী:ভাৰতৰ ব্যক্তি শ্ৰেণী:ভাৰতীয় সাহিত্যিক শ্ৰেণী:মালায়ালম ভাষাৰ সাহিত্য অকাডেমি বঁটা বিজয়ী
তাম্ৰেশ্বৰী মন্দিৰ
তাম্ৰেশ্বৰী মন্দিৰ বা কেঁচাই খাইতি শাল অসম-অৰুণাচল প্ৰদেশৰ সীমান্তত অৱস্থিত এক ঐতিহাসিক মন্দিৰ। অসমৰ তিনিচুকীয়া জিলাৰ শদিয়াৰ পৰা প্ৰায় ১৮ কিঃমিঃ নিলগত বৰ্তমান এই মন্দিৰৰ ধ্বংসাৱশেষ অৰুণাচল প্ৰদেশৰ লোহিত জিলাত অৱস্থিত। এই মন্দিৰ তাম্ৰেশ্বৰী বা কেঁচাই খাইতি দেৱীলৈ উছৰ্গিত। তাম্ৰেশ্বৰী দেৱী হিন্দু ধৰ্মৰ কালী, তাৰা, চামুণ্ডা আদিৰ দৰে উগ্ৰ দেৱী। কিছুমানৰ মতে এই মন্দিৰ জনজাতীয় লোকদেৱী কেঁচাই খাইতিৰ মূল মন্দিৰ। কেঁচাই খাইতি দেউৰী জনগোষ্ঠীৰ দেৱী আছিল।
কালিকা পুৰাণত উল্লিখিত মতে দিক্কৰ বাসিনী নামৰ এখন শক্তিপীঠ আছিল। দিক্কৰ বাসিনীৰ দুটা ৰূপ বিদ্যমান, তীক্ষ্ণ কণ্ঠ আৰু ললিত কণ্ঠ। তীক্ষ্ণ কণ্ঠৰ দেহৰ বৰণ ক'লা আৰু পেট ঘটিৰ দৰে। এইৰূপক উগ্ৰতাৰা বা এক জঁটা বোলে। ললিত কণ্ঠ, ধুনীয়া আৰু আকৰ্ষণীয় আৰু তেওঁক তাম্ৰেশ্বৰী বোলা হয়। তাম্ৰেশ্বৰী মন্দিৰত অতীতত নৰবলি প্ৰথা প্ৰচলিত আছিল। পিছলৈ মন্দিৰত প্ৰচলিত নৰবলি প্ৰক্ৰিয়া আহোম শাসকসকলে বন্ধ কৰি দিছিল।
নামৰ উৎপত্তি
তাম্ৰেশ্বৰী মন্দিৰ তাম ধাতুৰে নিৰ্মাণ কৰা হৈছিল। বিশেষকৈ ইয়াৰ ছাদ তামেৰে তৈয়াৰ কৰা হৈছিল। ইয়াৰ পৰায়ে তাম্ৰেশ্বৰী নামটো প্ৰচলিত হ'ল। আনহাতে কেঁচাই খাইতি নাম ইয়াৰ উগ্ৰ স্বভাৱ আৰু নৰবলি প্ৰথাৰ পৰা আহিছে বুলি গণ্য কৰা হয়।
শিলালিপি
তাম্ৰেশ্বৰী মন্দিৰত উদ্ধাৰ কৰা পাথৰ শিলালিপিত লিখা আছে, "“শিৱ চৰণ প্ৰসাদৎ বৃদ্ধাৰাজতন য়া শ্ৰী শ্ৰীমত মুক্ত ধৰ্মনাৰায়ণ শ্ৰী শ্ৰীমতী দিক্কৰবাসিনী ইষ্টক দি বিৰচিত প্ৰকাৰ নিবন্ধ কৃত অগ্ৰহায়নকে শক ১৩৬৪”"
- Tamresari Wall inscription
স্থাপত্য
মন্দিৰখনৰ দেৱাল আৰু দুৱাৰবোৰ সুন্দৰ কাৰু-কাৰ্য খচিত আছিল। মূলদ্বাৰৰ সন্মুখত ৰূপালী দাঁতৰ সৈতে দুটা প্ৰকাৰৰ হাতীৰ ভাস্কৰ্য আছিল। ১৭১১ খ্ৰীষ্টাব্দৰ চামৰুং ফুকনৰ বুৰঞ্জী মতে তাম্ৰেশ্বৰী মন্দিৰৰ ছাদ তামেৰে নিৰ্মিত আছিল। ১৮৪৮ চনত ব্ৰিটিছ পুৰাতত্ত্ববিদ ডেল্টনে সেই স্থানত শিলৰ মন্দিৰৰ গাঁথনি লক্ষ্য কৰিছিল। কিন্তু তামৰ ছাদ ইতিমধ্যে আঁতৰোৱা হৈছিল। ১৯০৫ চনত এই স্থান ভ্ৰমণ কৰা টি. ব্লকৰ অনুসৰি, এই বৰ্গাকাৰ গাঁথনিটো ভিতৰত মুল মন্দিৰটো হ'ব নোৱাৰে আৰু ইটাৰ বেৰটোৱে স্পষ্টভাৱে কেন্দ্ৰত কোনো এক প্ৰকাৰৰ বৃহৎ মন্দিৰ আছিল যি সময়ৰ সৈতে নাইকিয়া হৈছে। গোটেই মন্দিৰটো ইটাৰ দেৱালেৰে পৰিবেষ্টিত আছিল আৰু পশ্চিম ফালে নৰবলি স্থান আছিল।
বাহ্যিক সংযোগ
শ্ৰেণী:অসমৰ ধৰ্মীয় স্থান শ্ৰেণী:হিন্দুধৰ্মৰ মঠ-মন্দিৰ শ্ৰেণী:অসমৰ ইতিহাস
আন্তৰ্জাতিক হমফবিয়া, ট্ৰান্সফবিয়া আৰু বাইফবিয়া বিৰোধী দিৱস
আন্তৰ্জাতিক হমফবিয়া, ট্ৰান্সফবিয়া আৰু বাইফবিয়া বিৰোধী দিৱস পৃথিৱীৰ যৌন আৰু লৈংগীক সংখ্যালঘু সম্প্ৰদায়ৰ বিৰুদ্ধে বৈষম্য আৰু ঘৃণাৰ বিৰুদ্ধে আন্তৰ্জাতিক দিৱস। প্ৰতি বছৰে মে মাহৰ ১৭ তাৰিখে এই দিৱস পালন কৰা হয়। ইংৰাজীত 'ফবিয়া' মানে বিপদৰ সন্মুখীন হোৱাৰ বাবে অথবা সম্ভাৱ্য বিপদৰ বাবে হোৱা মানসিক উত্তেজনা আৰু অস্থিৰতা। ফবিয়া একপ্ৰকাৰৰ মানসিক ৰোগ। আক্ষৰিক ভাবে হমফবিয়া, ট্ৰান্সফবিয়া আৰু বাইফবিয়া মানে ক্ৰমে সমকামী, ট্ৰান্সজেণ্ডাৰ আৰু উভকামী সকলৰ বিৰুদ্ধে থকা ভীতি বা সন্ত্ৰাস যদিও এই দিৱসে সকলো যৌন অভিমুখীতা আৰু লিংগ বৰ্ণালীৰ সকলো সম্প্ৰদায়ৰ প্ৰতি বৈষম্যৰ বিৰুদ্ধে সচেতনতা বৃদ্ধিৰ বাবে উদযাপন কৰা হয়। এলজিবিটি+ সম্প্ৰদায়ৰ অধিকাৰৰ হননৰ বিৰুদ্ধে মাত মতা আৰু তেওঁলোকৰ অধিকাৰৰ দাবী সমূহক ন্যায্যতা প্ৰদান কৰা এই দিৱসৰ অন্যতম উদ্দেশ্য। ২০১৬ চনৰ লৈকে এই দিৱস বিশ্বৰ ১৩২খন দেশত পালন কৰা হৈছে।
পূৰ্বতে এই দিৱস হমফবিয়াৰ বিৰুদ্ধে আন্তৰ্জাতিক দিৱস আছিল যদিও পিছলৈ ইয়াৰ পৰিসৰ বৃদ্ধি কৰা হয়। বিভিন্ন দেশত তৃণমূল পৰ্যায়ত বিভিন্ন কাৰ্যপন্থা হাতত লৈ এই দিৱসৰ চৰকাৰী স্বীকৃতিৰ বাবে হমফবিয়াৰ বিৰুদ্ধে আন্তৰ্জাতিক দিৱস কমিটিয়ে কাম কৰে। ১৯৯০ চনৰ ১৭ মে তাৰিখে বিশ্ব স্বাস্থ্য সংস্থায়ে সমকামিতাক আন্তৰ্জাতিক ৰোগৰ শ্ৰেণীবিভাজনৰ পৰা আঁতৰাই দিছিল। সেয়ে এই দিৱসৰ বাবে ১৭ মে দিনটো বাছনি কৰা হৈছিল।
ইতিহাস
বহু আগৰে পৰা জাৰ্মানীত ১৭ মে তাৰিখে অনানুষ্ঠানিক ভাবে 'গে ডে' বা 'সমকামী দিৱস' হিচাপে পালন কৰি অহা হৈছিল। জাৰ্মানীত ১৭ মে'ক ১৭.৫ হিচাপে লিখা হয়। জাৰ্মানী দণ্ডবিধি আইনৰ ১৭৫ দফাত সমকামিতাৰ বিষয়ে বৰ্ণনা আছিল।
২০০৪ চনত পোন প্ৰথমবাৰৰ বাবে বিশ্বব্যাপী হমফবিয়াৰ বিৰুদ্ধে এক আন্তৰ্জাতিক দিৱসৰ প্ৰয়োজনীয়তা অনুভৱ কৰা হয়। ২০০৫ চনৰ ১৭ মে তাৰিখে বছৰজোৰা কেম্পেইন চলাই প্ৰথম হমফবিয়াৰ বিৰুদ্ধে আন্তৰ্জাতিক দিৱস পালন কৰা হৈছিল। প্ৰায় ২৪,০০০ ব্যক্তি আৰু বিভিন্ন সংগঠন যেনে: আন্তঃৰাষ্ট্ৰীয় লেছবিয়ান আৰু গে সংঘ, আন্তৰ্জাতিক গে আৰু লেছবিয়ান মানৱ অধিকাৰ আয়োগ, এলজিবিটি ইহুদীৰ ৱৰ্ল্ড কংগ্ৰেছ আৰু আফ্ৰিকাৰ লেছবিয়ান গোটে এই দিৱসৰ প্ৰতি সমৰ্থন আগবঢ়াইছিল। বিভিন্ন দেশত এলজিবিটি সম্পৰ্কীয় অনুষ্ঠান আয়োজন কৰা হৈছিল। এই দিৱসৰ ফলতে কংগো, বুলগেৰিয়া আৰু চীন দেশত প্ৰথম বাৰৰ বাবে এলজিবিটি সম্পৰ্কীয় অনুষ্ঠান আয়োজন কৰা হৈছিল। ১৯৯০ চনৰ ১৭ মে' তাৰিখে বিশ্ব স্বাস্থ্য সংস্থায়ে সমকামিতাক ৰোগৰ শ্ৰেণীৰ পৰা মুক্ত কৰাৰ বাবে এই দিন দিৱসৰ বাবে বাছনি কৰা হৈছিল।
২০০৯ চনত হমফবিয়াৰ লগতে ট্ৰান্সফবিয়াক নতুনকৈ অন্তৰ্ভুক্ত কৰা হৈছিল আৰু সেইবছৰ বিশেষকৈ ট্ৰান্সজেণ্ডাৰ সকলৰ প্ৰতি ঘৃণা আৰু অত্যাচাৰৰ বিৰুদ্ধে বিভিন্ন কাৰ্যসূচী হাতত লোৱা হৈছিল। ২০০৯ চনত ৭৫খন দেশৰ ৩০০ তকৈ বেছি বেচৰকাৰী সংগঠনে এই দিৱসৰ সমৰ্থন কৰে। ২০০৯ চনৰ ১৬ মে তাৰিখে ফ্ৰান্সে বিশ্বৰ প্ৰথম দেশ হিচাপে ট্ৰান্সজেণ্ডাৰ সম্পৰ্কীয় অৱস্থাক মানসিক ৰোগৰ তালিকাৰ বৰা আঁতৰাই দিয়ে।
লক্ষ্য-উদ্দেশ্য
এই দিৱস উদযাপনৰ মুখ্য উদ্দেশ্য হৈছে এলজিবিটি+ সমুদায়ৰ ব্যক্তি সকলৰ প্ৰতি বিশ্বজুৰি হোৱা হিংসা, ভেদাভেদ তথা দমন-পীড়ন সম্পৰ্কে সচেতনতা বৃদ্ধি কৰা। ইয়াৰ ফলস্বৰূপে মিডিয়া, নীতিনিৰ্ধাৰক, ব্যক্তিৰ অভিমত তথা বৃহত্তৰ নাগৰিক সমাজক এই বিষয় সম্পৰ্কীয় আলোচনাত মিলিত হ'বলৈ সুযোগ প্ৰদান কৰে।
এই দিৱসৰ এক লক্ষ্য হৈছে এই যে, ইয়াৰ জৰিয়তে এক অনুষ্ঠানৰ সৃষ্টি কৰা, যিটোৱে কোনো এক নিৰ্দিষ্ট কামক দোহাই নিদিয়াকৈয়ে যাতে আন্তৰ্জাতিক পৰ্যায়ত প্ৰত্যক্ষ হৈ উঠে। এই বিকেন্দ্ৰীকৃত দৃষ্টিকোণৰ আৱশ্যকতা এই কাৰণেই যে, সামাজিক, ধাৰ্মীক, সাংস্কৃতিক, আৰু ৰাজনৈতিক ভিন্নতাৰ হেতু এই সমুদায়ৰ লোক সকলৰ বিভিন্ন সময়ত বিভিন্ন স্থানত অধিকাৰৰ উলংঘণ হৈ আহিছে।
বাহ্যিক সংযোগ
শ্ৰেণী:দিৱসসমূহ শ্ৰেণী:এলজিবিটি শ্ৰেণী:সমকামিতা
শামুক
শামুক হৈছে মোলাস্কা (mollusca) প্ৰজাতিৰ এবিধ কোমল দেহী প্ৰাণী। এই প্ৰাণী বিধ গ্যাষ্ট্ৰোপোডা (Gastropoda) শ্ৰেণীৰ অন্তৰ্ভুক্ত। শামুকবোৰ সাধাৰণতে এটা কঠিন খোলাৰ মাজত সোমাই থাকে। সাধাণতে শামুক বুলিলে স্থলচৰ, সামুদ্ৰিক আৰু মিঠাপানীৰ শামুককে বুজায়।
মৰুভূমি, নদ-নদী, বদ্ধজলাশয়, জলাশয়, নলা, খাল, বিল, সমুদ্ৰ উপকূলসহ অনেক স্থানত শামুক দেখা যায়। স্থলচৰ শামুকৰ বেছি ভাগেই মানুহৰ দ্বাৰা পৰিচিত। এই সমূহ শামুক, শামুক জগত খনৰ ভিতৰতে সংখ্যা লঘু। আনহাতে সংখ্যা আৰু বৈচিত্ৰ্যৰ দিশৰ পৰা চাবলৈ গ'লে সামুদ্ৰিক শামুক প্ৰচুৰ পৰিমাণে উপলবদ্ধ। বেছিভাগ শামুকেই তৃণভোজী; অৱশ্যে কিছু সামুদ্ৰিক শামুকৰ প্ৰজাতি সৰ্বভক্ষী অথবা মাংসভোজী।
শামুকৰ বহুতো মানৱীয় প্ৰাসংগিকতা আছে। প্ৰধানতঃ খাদ্য আৰু ৰোগ প্ৰসমনৰ কাৰণে, খেতিয়কে কীট-পতঙ্গ ভক্ষণৰ বাবে শামুক ব্যৱহাৰ কৰাৰ উপৰিও, সমুদ্ৰিক শামুকৰ খোলাৰে বিভিন্ন সৌন্দৰ্য্য বৰ্ধক সামগ্ৰী তৈয়াৰ কৰা হয়, গহনা আদি প্ৰস্তুত কৰা হয়।
কিছুমান শামুকে হাওঁফাওঁৰ সহায়ত উশাহ-নিশাহ লয়। এইবোৰক পালমোনাটা বুলি কোৱা হয়। অন্য কিছুমান প্ৰজাতিৰ শামুকে দেহত থকা ফুলৰ সহায়ত শ্বাস-প্ৰশ্বাস লয়, আৰু এইবোৰ প্যাৰাফিলেটিক দলৰ অন্তৰ্ভুক্ত। স্থলচৰ শামুকৰ মূৰত দুযোৰ কৰ্ষিকা থাকে। প্ৰয়োজনত শামুকে এই কৰ্ষিকা যোৰৰে শুঙিব পাৰে বহু সময়ত শামুকে এই কৰ্ষিকাযোৰ সংকুচিত কৰি ৰাখে। কৰ্ষিকাত এযোৰ চকু থাকে। জলজ শামুকৰ এযোৰ অনুপযোগী কৰ্ষিকা থাকে যাৰ ভিতৰ ফালে চকু থাকে। শামুকৰ খোলাটো স্পাইৰেল আকাৰৰ।
খাদ্য
শামুকে সাধাৰণতে ৰাতি খাদ্য গ্ৰহণ কৰে। ইহঁতে মূলত গেলা-পঁচা জৈৱিক আহাৰ গ্ৰহণ কৰা দেখা যায়। খাদ্যৰ তালিকাত ভেঁকুৰ, লাইকেন, মচ্, পোক-পতংগ, জন্তুৰ মঙহ আদি প্ৰধান। কিছুমান শামুকে আনকি অন্য শামুকো খাদ্য হিচাপে গ্ৰহণ কৰে।
তথ্য সংগ্ৰহ
শ্ৰেণী:অমেৰুদণ্ডী প্ৰাণী
প্ৰফুল্ল ৰাজগুৰু
প্ৰফুল্ল ৰাজগুৰু আছিল অসমৰ এগৰাকী শিক্ষাবিদ, সাংবাদিক আৰু লেখক। ১৯৯৭ চনত যোৰহাটৰ দেৱীচৰণ বৰুৱা ছাত্ৰী মহাবিদ্যালয়ৰ ইংৰাজী বিভাগৰ মূৰব্বী হিচাপে অৱসৰ লোৱা ৰাজগুৰুৱে আমাৰ অসম কাকতৰ আৱাসিক সম্পাদকৰূপে ২০০০ চনলৈকে কাৰ্যনিবাহকৰিছিল।
তথ্যসূত্ৰ
শ্ৰেণী:অসমৰ ব্যক্তি শ্ৰেণী:অসমৰ সংবাদ মাধ্যমৰ সৈতে জড়িত ব্যক্তি